
Kilînton: Ecêb e ku Komara Islamî 

dersa demokrasiyê dide xelkê 

Hîlarî Kilîntonê di got û bêjekê de ragihand: Ecêb e ku hikûmeta îranê dersa 
demokrasiyê dide xelkê din. Hikûmeta îranê hêmaya rastîn a dizîn û talanbirina 
armancên înqilabî ên xelkê ji aliyê girûpek pawanxwaz û dîktator e. Kiryarên Komara 
Îslamî di tepeseriya xelkê de, nîşan dide ku ew çiqas alîgirê reform û azadiyn e! Wê da 
zanîn ku tu kesê, hogirî û elaqe bi berjeng û mînaka Komara Îslamî di Rojhilata Navîn de 
nine. Lewma heya cihê ku vedigere ser mafên xelkê û demokrasiyê, bi gotin û kiryarên 
rejîmê re dijberî heye. 


Ehmedînijad: Obama nizane navê xwe j 

binivîse!! 

Li gor ragihandina îlna, Mehmûd Ehmedînijad di Parêzgeha 
Bûşehrê de bi xistine berbasa vê pirsê ku, gelo Serokkomarê 
Amerîkayê dixwaze cîhanê birêve bibe? got: Ew heta nikare 
biçûktirîn hestên xwe ên şexsî kontirol bike. Ew nikare pêşiya 
pozê xwe jî bibîne. Ez bawerim heta nizane navê xwe jî 
binivîsîne, vêca çawa dixwaze reforman di cîhanê de bi hizrên 
xwe ên şeytanî pêk bîne. 


9 Parti u Saziyen Opozisyone 
Daxwaza Beşdarî Di Xwenîşandanêii 

Seranserî De Dikin 


R: 7 



Daxuyaniya 
Partiya 
Demokrat a 

Kudistana 
îranê bi 
hinceta.... 



Rêxistina Lêborîna 
Navnetewî: 

Hêzên ewlehî berpiryarê 
mirina du xwendekaran in 


Sînator Can Mekkin 
xwazyarê guherîna 

rejîma îranê ye 


Can Makkin, Sînatorê Komarîxwaz yê Amerîkayê, di 
got û bêjekê de ligel Dengê Amerîkayê ragihand ku 
rejîma îranê tepeserkar û bêrehm e, û torên civakî 
weke Twîtêr, îmkana xwe rêxistina çalakiyan dide û 
di encam de wan bo guherîna rejîma îranê serdixe. 

Mekin got: DYA piştevaniyê ji neraziyan dike û 
Obama jî bi sedema hewl bo got û bêjan ligel Komara 
Îslamî de rexne kir. 

Obama di heftiya derbasbûyî de, derbarê îran û 
welatên din ên deverê ku nerazîtî têde çêbûne got: 
Amerîka nikare rê û cihan di wan welatan de diyarî 
bike ku çi bihê biqewime yan rû bide. Lê navbirî zêde 
kir ku dewleta wî piştevanê menewî bo wan kesan e 
ku xwazyarê jiyanek baştir in nîşan. 


Saziya Lêbûrîna Navnetewî bi derkirina daxuyaniyekê 
tevî weşandina raporekê li ser xwendekarên 
destbiserkirî, ji hemû endamên xwe daxwaz kir ku bo 
azadiya xwendekaran ligel desthilatdarên Komara 
Îslamî pêwendiyan bigrin. 

Saziya navbirî herweha îşare bi kuştina du kes ji 
xwendekarên nerazî bi navê San'i Jale û Mohemed 
Muxtarî dike ku bi destrêja gulleyên hêzên rejîmê li 
14'ê Şibatê de hatibûn kuştin. Desthilatdarên Komara 
Îslamî girûpek neyasayî bi berpirsê kuştina wan du 
xwendekaran tometbar dike û ewa jî rê ji bo derkirina 
hukmên îdamê bo hin ji neraziyan bi hêceta desthebûn 
di kuştina wan du kesan de xweş dike. Komara Îslamî 
paşan gelek bêşermane tometa besîcîbûnê ji wan xist û 
ew li bi detê alîgirên xwe teslîmê axê kirin. Eve jî li 
halekê de ye ku malbata San'i Jale ew tometa rejîmê red 
kirin û paşan jî çend kes ji wê malbatê hatin girtin. 


Banka Rifah a 
Komara 

Îslamî çû nav lîsteya 
tehrîman de R:5 



Bona pêşgirtin ji 
daxwaza penaberiya 
werzişkaran, seferên 
werzişî hatin 
rawestandin R:9 



Komîteya Navendîya Partiya Demokrat 
a Kudistana îranê, hilbijartiyê 
kongireya çardehem, deyemîn 
pilinoma xwe... Rûpel: 3 


^ ^ Guhertinên 


Rostem Cehangîrî 


Li ser van guhertinên ku di vê 
dawiyê li Turkiyê de derketine holê, 
hin bîr û hizrên nû derketine qada 
siyasî ya wî welatî. Aliyên siyasî ên 
weke CHP û MHP... Rûpel: 4 


32 saliya 
rojbûna 

hovekê 

Senar Hatemî 



Xelkê zulmlêkirî û gelên mafxwarî 
yên îranê, 32 salan berî niha li dijî 
zulm û zor,... Rûpel: 7 


Parastina 

Sefye Xalidî 

îro çavkaniyên siruştî û jîngeh, 
pirsên girîng di.... Rûpel: 9 

Peyama sersaxî a Sekreterê Giştî yê PDK 

A 

Iranê bi boneya koça dawî a mamosta Şêx 

Izedîn Husênî 


Em hatin haydar kirin ku mamostayê xebatkar û 
têkoşerê kevnar yê riya Kurdayetî û olî, mixabin di 
dawîn çirkeyên roja Pêncşemî, 10’ê Şibatê koça dawiyê 
kir û dilê tejî ji evîna azadî û rizgariya netewa wî ji 
lêdanê ket. Wexera xwedêjêrazî, bêguman xesarek 
berbiçav bû bi taybetî di rêza hejmara wan mamostayên 
olî ên nîştimanperwer ku li dîtingeha ola pîroz a îslamê 
ve rizgariya Kurd û gihîştina vê netewa mafxwaz bi azadî 
û rizgarî bo civatên xelkê rohn kirye. 

Bi wê hegerê ez serxweşiya xwe ji civata melayên olî ên 


4 \ 


Ew guhên ku nabihîzin 


Kerîm Perwîzî 


Carek din hejmarek berbiçav ji xelkê, şeqam û kolanên 
Tehran û îsfehanê kirine qadên şer li gel stemkarî û 
milhuriyê li pêxema azadiyê. 

Roja duşemî, 25'ê Rêbendanê, herçiqas ku Mûsewî û 
Kerûbî daxwaza wan eve bû ku xelik piştewaniyê ji 
serhildana xelkê Misr û Tûnisê bikin û daxwazkarê 
vegeriyana bo serdemê zêrîn yê Komara Îslamî bin, lê 
xelik li wê rojê de bi hezaran derketine ser şeqaman û ne 
ji gef û çavsoriyên Xamineyî û taqm û kopalbidestên wî 
tirsiyan û ne jî li çarçoveya hizrîna Mûsewî û Kerûbî de 
man. Wan durûşmên dijî rejîmê û desthilata Wîlayeta 
Feqîh diqîrandin û mirin ji bo rêberê rejîmê dihinartin û 
wêneyê Xumênî û Xamineyî şewitandin. Ya ku Komara 
Îslamî bi serkut, tund û tûjî, îşkence û azaran ve bi taybet 
li vê yeksal û yekmeha dawîn de zor zêdetir kiribû, lê 
dîsan jî her xelkek zaf têne ser şeqaman û netirsane 
durûşmên dijî rejîmê diqîrînin, cihê rêz û pêzanînê ye li 
hember îrade û morala xelkê, herweha û peyamek rohn e 
bo dîktatoriya Wîlayeta Feqîh ku jêre dibêje taze tu 
alavek bo domandina desthilatê li destê te de nemaye û 
îro û sibê dibe her biçî. 

Ji aliyek din ve peyamek rohn û eşkere ye bo hemû wan 
kesan ku li çarçoveya sîstema Komara Îslamî de difikirin^ 
û li hizra reforman li nav rejîmê de ne ku ev rejîmê 
reform hilgir nine û xelik gihîştine vê baweriyê ku 
netirsane û bi eşkere têne ser şeqaman û li dijî rejîm, 
sîstem û rêber durûşman didin. Ger we jî heya niha 
dengê xelkê nebihîstiye, divêt niha şûn de wî dengî 
bibihîzin, nexa xelik zaf ji we pêştir e û dê we bi Wîlayeta 
Feqîh re bi cih bihêle. Li gel hemû biwêrî, qehremanetî û 
moralbilindiya xwenîşanderan û ew kesên ku li bajarên 
îranê li wê rojê de daketine ser şeqaman û li dijî dîktator 
durûşm qîrandin, biwêrî û îradeya wan cihê rêz û 
hurmetê ye, lê hinek giriftên kevin û xalên lawaz jî tên 
dîtin ku mêjdeme mane û nehatine çareserkirin û divêt li 
pêşerojê de gav bo çareserkirina wan bên avêtin, nexa 
sitemek e ku ji xelkê tê kirin û têçûyek zor e ku bi xelkê 
tê dayîn û encamek wusa jî nabe. Vê carê jî weke her car 
nîşan da ku xwenîşandan, serhildan û tevger bi bê 
rêxistin û organîzekirin û herweha bi bê rêberiyek jêhatî, 
azad û demokrat û ji hemûyan girîngtir bi bê 
bernameyek rohn û cihê pesendê bo pêşerojê, ser 
nakewe û hêz û enerjiya xelkê jî tê xesarkirin. Rêxistin û 
organîzekirin bona wê ku hêz belav nebin, hewce ye û ji 
bo qonaxên dahatiyê bihên rêxistin û rêberiya jêhatî û 
azad hewce ye bona wê ku xelik li vê qunaxê de bo 
qonaxek din bihên veguhastin û wan rênimayî bike, nek 
wekî Mûsewî û Kerûbî bo derbasbûyî û serdemê zêrîn yê 
Xumênî rênimayî bike. Ji hemûyan girîngtir, hebûna 
bernamyek rohn bo pêşerojê ye ku piştî nemana vê 
dîktatoriyê, divêt çi bihê kirin û bas ji çi şêwe jiyanekê bo 
xelkê tê kirin? Ger ne rêxistin hebe û ne jî rêberiyek 
berpirs û lêbraw, ne jî bernamyek rohn bo pêşerojê ku 
hemû kesek xwe têde bibîne, weke niha dê lê bê û ji bilî 
Tehran û îsfehanê nebe, ne li Sine û ne li Tewrêz, 
Xuremabad, Zahidan, Ehwaz û Turkmen Sehrayê tu 
xwenîşandan û serhildanek nabe. 


xebatkar ên Kurdperwer ku bi xweşî ve di 
Kurdistanê de hejmara wan zaf in, 
endamên birêz ên malbata mamosta, 
hemû dost û alîgirên bîr û hizrên wî birêzî 
dikim. 

Partiya Demokrat a Kurdistana îranê 
Sekreterê Giştî 
Mistefa Hicrî 
ll'ê Şibata2011'an 
22'ê Rêbendana 1389'an 




V 


Peyama Deftera Siyasî a PDK îranê bi boneya 

koça dawî a mamosta Şêx Îzedîn Husêynî 


Mamosta Şêx Izedîn ji wan mamostayên olî û 
nîştimanpewer bû ku di bizava Dr.Musediq û bizava 
cotkarî a devera Mukriyanê li dijî tepeserkirina 
zehmetkêşên deverê helwest girt û piştevaniya xwe 
bi eşkere ji wan re da eyanê. Li sala 1337'a Rojîli 
debistana Zanista Olî a Mehabadê erkê wanegotinê 
girt stûyê xwe û bi wê riyê ve xizmetên xwe 
domandin. Li salên 1346-1347'ên Rojî, pêwendî bi 
Partiya Demokrat a Kurdistanê ve girt û kora 
wanegotinê kire mekoya hejmarekji kurdpeweran. 

Sala 1357'a Rojî di serhildana gelên îranê û 
Kurdistanê de, rolek çeleng di Kurdistanê de lîst. 
Piştî serkevtina şoreşê weke yekemîn serokê 
bajêrvaniya Mehabadê hat diyarîkirin. Piştre wekî 
serokê heyeta nûneratiya Kurd bo got û bêjan tevî 
heyeta rejîma taze bi desthilatgihîştî a Komara 
Îslamî rol dît. Piştîêrîşa nîzamî a Komara Îslamî bo 
ser Kurdistanê, mamosta bajar bi cih hişt û heyamê 
çend salan li çiya û gundan de erkê xebatgêriya xwe 
bi cih anî. Di encam de weke penaber li welatê 
Swêdê akincî bû. Di hemû wî heyamî de jî li xebatê 
nesekinî û pêwendiyên qahîm ligel hêzên siyasî ên 
Kurdistanê de hebû û li her boneyekê de hizr û 
nêrînên kurdpewerane ên xwe nîşan didan. 

Koça dawî a mamosta Şêx Izedîn Husênî, bêguman 
xesarek bû bo bizava rizgarîxwazane a Kurd û ji 
destçûna wî bo hemû aliyekê cihê xem û kovanê. 

Deftera Siyasî a PDKÎranê, ligel nîşandana xem û 
kesera xwe bo ji destçûna wî xebatkarî û dostê nizîk 
yê PDKÎranê, sersaxiyê ji malbata xwedêjêrazî û 
hemû xizm, dost, nasyar û hemî xelkê Kurdistanê 
dike û xwe di wê xemê de bi şirîk dizane. 

Riha wî bi bidesthatina hêviyên wî şa be. 

Partiya Demokrat a Kurdistana îranê 
Deftera Siyasî 
ll'ê Şibata 2011'an 
22'ê Rêbendana 1389'an 


Mixabin em hatin agehdarkirin ku şeva 
Pêncşemîli serînê, bervarlO'ê Şibatê, mamosta 
Şêx Izedîn Husênî kesatiyê olî û siyasîyê naskirye 
Kurd, piştî heyamek nesaxiyê, di temenê 89 
saliyê de li welatê Swêdê koça dawiyê kir û xem 
û kovana jidestçûnê ji bo xizm, dost û nizîkên 
xwe bi cih hişt. 

Mamosta Şêx Izedîn ji wan kesatiyên naskirî û 
xebatkarên netewa Kurd li Kurdistana îranê bû 
ku temenê xwe bo kar û barên olî û di heman 
dem de jîxizmetkirin bi armancên gelê Kurd û 
azad kirina netewa kurd terxan kir û di encam de 
her bi vê hêviyê û dûr ji nîştiman û xelkê 
Kurdistanê serê xwe danî û çû ber dilovaniya 
Xudê. 

Mamosta Şêx Izedîn kurê Şêx Salih li malbata 
Berzenciyan bû ku sala 1300' a Rojî li bajarê 
Banê ji dayîk bûye, temenê nûgihayî û ciwaniya 
xwe bi xwandina waneyên olî derbas kir û sala 
1321'a Rojî li devera Mukriyanê li bajarê Bokanê 
akincî bû, her li wir jî tevî seha netewî re aşina 
dibe. Sala 1332'a Rojîbi pêwendîgirtin bi 
Komeleya Jiyanewe a Kurd ve şanaziya 
endametiya wê saziyê pêhat dayîn. 


Misrê rezamendiya xwe li ser derbasbûna gemiyên 

şer ên rejîma îranê ji kanala Soêzê nîşan da 


Li gor nûçegihaniya Firansayê, rejîma 
Tehranê dixwaze du gemiyên şer ên xwe ji 
kanala Soêzê ve bo behra Midîteranê derbas 
bike. 

Dewleta Îsraîlê jî bi nîşandana nîgeraniya 
xwe, ew kiryara rejîmê bi gefek li ser xwe û 
herweha bi siyaseta azirandinê dizane. 


Wezareta Derve ya îsraîlê ragihandiye ku civaka 
cîhanî gerek bizane ku em nikarin li hember wê 
kiryarê bêdeng bimînin. 

Piştî şoreşa 1979’a Zayînî li îranê de eva cara 
yekemîn e ku rejîma îranê daxwaza îcazenameyê 
bo derbasbûna gemiyên şer ên ên xwe ji kanala 
Soêzê dike. Amerîkayê jî ragihand ku dê wan 
gemiyan bixe bin çawan. 

Daxuyaniya Partiya Demokrat a Kudistana Iranê bi hinceta 

bidawîhatina Pilînoma deyem 


Komîteya Navendî ya Partiya 
Demokrat a Kudistana îranê, 
hilbijartiyê kongireya çardehem, 
dehemîn Pilînoma xwe demjimêr 
9’ê sibêdeya roja Sêşem,19’ê 
Rêbendana 1389'an, hevberî 8'ê 
Şibata 2011'an bi beşdariya 
endamên eslî û cihgirên Komîteya 
Navendî û rawêjkara Komîteya 
Navendî û nûnera Komîteya 
Karûbarên Derveyî welat dest bi 
karê xwe kir û piştî du roj karên 
berdewam û beşdariya çalakane ya 
beşdarên pilînomê di bas û mijaran 
de, êvariya roja Çarşemî, 
09.02.2011'an dawî bi karê xwe 
anî. 

Destpêka karê pilînomê bi 
bixêrhatinkirina ji hevalên rêberî û 
xistine ber basa destûrkara 
pilînomê bo ber ra û boçûna 
beşdaran û di encam de 
pesendkirina wê, ji aliyê Mistefa 
Hicrî, Sekreterê Giştî yê PDKÎ ve 
destpêkir. 

Paşan Sekreterê Giştî yê Partiyê, 
deqiqeyek bêdengî bo rêzgirtin ji 
canê pak ê şehîdên Kurdistanê, 
nemaze ew ciwanên azadîxwaz ku 
bêrehmane di heyamê navbera her 
du pilînomên vê dawiyê ji aliyê 
rejîma dîktator a Komara Îslamî ya 
îranê ve hatine şehîdkirin û canê 
xwe di pêxema mafên berheq ên 
gelê xwe de pêşkeşî azadiyê kirine, 
ragihand. Piştre yekemîn beşa karê 
pilînomê ku pêkhatibû ji raporek 
siyasî ya giştî li ser bûyerên girîng 
ên siyasî û pêwendîdar bi rewşa 
siyasî ya Rojhilata Navîn, îran û 
Kurd, ji beşdarên pilînomê re hat 
pêşkêşkirin. Di rapora siyasî ya 
rêzdar Sekretetê Giştî yê Partiyê de 
pirsa xelkê Başûrê Sûdanê ku mêj 
dem e ji bo bidestxistina mafê 
diyarîkirina çarenivîs û rizgarbûna 
ji zulm û zordariya dewleta 
dîktator a navendî ya Sûdanê di 
xebat û tekoşînê de ne, li dawiyê de 
gihîştne vê encamê ku di çarçoveya 
dewleta Sûdanê de nikarin jiyana 
xwe ya siyasî bidomînin. Piştî 
hewlek siyasî di asta navxweyî û 
navnetewî de, di piroseyek 
demokratîk de ku encama wê 
besdariva xelkê Basûrê Sûdanê bû 


di refrandomê de ku bi beşdariya 
çavdêrên navnetewî di meha 1 a 
2011'an de birêve çû, bi rêjeyek 
berçav zêdetir ji %98 ji xelkê dengê 
erênî dan bo cudabûn ji Sûdanê û 
avakirina dewletek serbixwe ya xwe û 
ji zulm û zordariya dewleta Sûdan 
rizgar bûn. Ev serkevtina gelê Başûrê 
Sûdanê di destpêka vê sedsalê de, ku 
di dengdanek berfireh de gihîşte mafê 
diyarîkirina çarenivîsa xwe, bo gelên 
îran û gelê Kurd ezmûnek girîng û 
binirx e, lewra pilînom ev destkevta 
mezin a gelê Başûrê Sûdanê bilind 
dinirxîne û pîrozbahiyê ji wan dike. 

Beşek din ji basê, îşare bi siyaseta 
destavêtinên rejîma Komara Îslamî ya 
îranê dike di pirosesa siyasî ya welatê 
Lubnanê û haydana Hizbulahê bo 
vekişandin ji dewleta hevpeymanî ya 
Lubnanê û paşxistina pêvajoya doza 
terora Refîq Herîrî ku sedema wê 
vedigera bo encama dadgeha 
navnetewî ya Lahê derbarê wê bûyerê 
û eşkerebûna aliyên biryarder ên 
terorê. 

Raporê aliyên cur bi cur yên 
serhildanên xelkî ên beşek ji welatên 
Erebî xiste ber bas ku ew serhildan ku 
bi xwenîşandanên xelkê bêzarbûyî yê 
Tûnisê ji dest zulm û zordarî, dîktatorî 
û nebûna nan û azadiyê de dest pêkir 
û di heyamek kurt de dawî bi 
desthilata serokkomar Zeynel Abidîn 
Bin Elî û hikûmeta wî anî, nirxand û 
serbarê berhevdana aliyên curbicur 
ên vê serhildanê, îşare bi vê hindê kir 
ku pêvajoya vê serhildanê ku dijî 
dîktatorî û binpêkirina mafên mirov û 
azadiyên xelkê bû, bandorê dê li ser 
pirosesa demokrasîxwazî a gelên din 
ên herêmê jî hebe. Her ev bandora jî 
bû ku welatên din jî bi xwe ve girt û 
pêla vê nerazîbûn û xwenîşandanê bi 
awayek berfirehtir gihîşte welatê 
Misrê. Seba girîngiya pêgeha welatê 
Misrê li herêmê û rola wê a bibandor 
di pirosesa siyasî a Ereb û Îsraîlê de, 
bala hêzên djberî xwe bo aliyê xwe 
rakişand. Di vê raporê de amaje bi 
dijkiryarên rejîma Komara Îslamî li 
hember daxwazên xelkê Misrê û 
hewildan bo berxwar kirin û bilarêde 
birina pêvajoya şoreşa mezin a han 
hatibû kirin. 

Partiva Demokrat a Kudistana îranê 


serbarê derbirrîna nîgeraniya xwe ji 
destbiserdagirtina destkevtên 
demokratîk ên xelkê serhildayî ên 
herêmê û sepandina zordariyê bo ser 
xelkê di şêwaza hikûmetek Îslamî ku 
ezmûna tal a dehan salî a xelkê îranê ye, 
gişt daxwazên demokratîk ên xelkê 
dîktator lêdayî ên herêmê ku bi salan e 
li jêr zulm û zordariya hikûmetên 
dîktator û gendel de tên tepserkirin û ji 
hemû mafên xwe yên berheq bêpar in, 
bi berheq dizane û piştevaniya xwe ji 
xebata wan bo rakirina desthilatên 
paremayê diyar dike. Di hemen dem de 
jî hêvîdar e ku xelkê hişyar û pêgihştî ên 
wan welatan bi meşdandina rê û cihên 
baş û analîzên dirust ên bûyeran û 
balkişandin bo ser çarenivîsa rewşa 
xelkê îranê, bo pêkaîna hikûmetek layîk, 
gav biavêjin ku encma xebat û 
gorîdanên han bibe hikûmetek 
demokratîk bo hemû tex û qatên civakê 
bi hemû pêkhateyên xwe ên cuda cuda 
ve. Di beşek din a basên siyasî de, îşare 
bi rewşa siyasî a Komara Îslamî ya îranê 
hat kirin ku di vê heyamê de bê guhdan 
bi raya giştî û daxwazên kom û civatên 
mirovhez bo desthilgirtin ji binpêkirina 
mafê mirovan, di vê heyamê de rêjeya 
darvekirin û girtinên siyasî zêdetir bûne 
û hikmên demdirêj bi ser wan de hatiye 
sepandin ku gellek ji wan ji ciwanên 
azadîxwaz ên Kurd in. Lê xelkê 
Kurdistanê serbarê siyasetên han ên dijî 
gelî ên rejîmê, ji xebat û tekoşînê bo 
gihîştin bi mafên xwe ên berheq, bi 
mifahwergirtin ji şêwazên curbicur ên 
xebatê û bi awayekî îroyîn berdewam 
in. 

Herwiha li doma basê de îşare bi 
rewşa aloz a aboriya xelkê û bandorên 
dorpêçên aborî ji aliyê Civata Ewlehiya 
rêxistina Netewên Yekbûyî û ên din 
hatibû kirin. Ew dorpêçên aborî bi 
awayek berbiçav bandorên nerênî li ser 
şandina petrol û tranzît û alwêrkirina 
pere û bazirganî û teknîkê daniye, her di 
vê pêxemê de pirsek din, pirsa rakirina 
yaraneyan e, ku berçêla civatên xelkê 
kêm dahat û bêkar girtiye û divêheyama 
kurt û di destpêka qonaxa yekem de 
nirxa pêdiviyan ji %30 heta %4o jorde 
çûye. Serbarê hemû evana, Komara 
Îslamî ji navxweya desthilatê de tûşî 
reweşk wusa bûye ku pirsên navxweyî 
navxwevî ên xwe ii berê eskeretir nîsan 


nîşan dide û di asta navnetewî de jî 
seba bersivnedana rejîmê bi 
daxwazên Civata Ewlehî ya saziya 
Netewên Yekbûyî derbarê 
destkişandin ji mehandina 
Uraniyomê û hewildan bo 
bidestxistina çeka Etomî û 
bêencammana gotûbêjên welatê 
5+1 li Jinêv û îstenbolê, herwiha 
tund û tûjî li hember mafê mirovart 
rejîma komara Îslamî ya îranê 
zêdetir xistiye perawêzê. 

Di beşek din a basê de, bas ji doza 
Kurd di her yek ji beşên Kurdistanê 
hat kirin, pilînomê bi berhevdan û 
nirxandinan, li ser vê baweriyê bû ku 
pirsa Kurd di asta deverê û di asta 
navnetewî de girîngiyek zêdetir pê tê 
dayîn û rola serokatiya siyasî ya 
kurd li Herêma Kurdistanê de 
fakterek xwedî bondor bûye derbarê 
vê pirsê. 

Beşek din ji basa pilînomê 
çavxişkandinek bû bi ser rewşa 
opozisyona îran û Kurdistana îranê. 
Di vê beşê de pilînomê serbarê 
tekezkirin li ser siyaseta berê ya 
hizbê, pêdagirî li ser domandina 
pêwendiyan ligel hêzên siyasî jî kir. 

Di beşek din a basên pilînomê de 
nûnerê Komîteya Karûbarên Partiyê 
li derveyî welat, nêrîn û raspardeyên 
hevalên rêberiya PDKÎ li derveyî 
welat xiste ber raya pilînomê û 
piştre Berpirsê Komîsyona Siyasî- 
Nîzamî rapora kar û tekoşîna 
teşkîlata eşkere ya partiyê li derveyî 
welat pêşkeşî pilînomê kir. 

Beşa dawîn a karê pilînomê 
pêkhatibû ji bas û lêkdaneweyan li 
ser komek bernameyan bo 
hevahengiya karûbarên mehên pêşîn 
ên Partiyê. Beşdarên pilînomê bi 
beşdarîkirina çalakane ya xwe 
derbarê xistine berbasa her yek ji 
wan beşan, hêlên giştî ên rapora 
Sekreterê Giştî bo karûbarên 
pêşeroja Partiyê pejirandin. 

Partiya Demokrat A Kurdistana 
îranê 

Deftera Siyasî 

20'ê Rêbendana 1389 a Rojî 
9'ê Şibata 2011 a Zayînî 



Daxuyaniya Deftera Siyasî a PDK Iranê bi hinceta 

xwenîşandanên 14' ê Şibatê 


Hevwelatiyên xweştevî! 

Xelkê mafxwaz yên Kurdistanê ! 

Partî û saziyên siyasî ! 

Xwenîşandanên roja 14' ê Şibata 2011'an, li Tehran û 
çend bajarên din ên îranê, bi mebesta piştevanîkirin ji 
tevgerên xelkê welatên Tûnis û Misirê, û serkevtina tex 
û qatên xelikê bi ser rejîmên dîktator, ji aliyê dezgehên 
tepeserkar ên rejîma Komara Îslamî a îranê ve, bi tundî 
hat tepeserkirin û mîna nerîta herdem a rejîmê, kuştin 
û birîndarbûna çendîn kes û girtina hejmarek ji xelkê 
nerazî lê ket. 

Di vê pêwendiyê de em bi hewce dizanin ku carek din 
hemû aliyan ji helwesta xwe a di warê wan 
xwenîşandanan û kiryarên rejîma Komara Îslamî, 
agahdar bikin. 


Em weke siyaseta hertimî a xwe, piştevaniyê ji 
daxwaza azadîxwazane ya xelkê îranê dikin û 
tawanên Komara Îslamî mehkûm dikin, herweha 
hevderdî û hevxemiya xwe tevî malbatên şehîdan 
nîşan didin û hêviya çêbûn û saxlemiyê bo 
birîndaran dixwazîn, daxwaz ji kor û komelên 
mirovdost dikin bi hewara destbiserkiriyan re bên 
û îzin bi rejîma cinayetkar a Komara Îslamî nedin 
ku wan bikin goriyê siyasetên dijîgelî ên xwe. 

Her wek berê me ragihandiye, di wê rejîmê de 
tu derfetek bo reform û guhertinan ku bi qazancê 
neteweyên îranê be, tune ye. Tenê domandina 
xebatê take rê ye bo roxandina wê rejîma dîktator 
û serberedayî û pêkanîna sîstemek demokrat û 
federal. Wê xwenîşandane û dirûşmên xelkê, rastî 
û dirustiya siyasetên me selimand. Bi 


liberçavgirtina rewşa siyasiya niha ya welatê me û 
pêvajoya bûyerên deverê ku armanca wan roxandina 
rejîmên dîktator û anîneserkar a sîstemek 
demokratîk e ku hemû pêkhateyên civakê ji xwe 
bigre. 

Partiya Demokrat a Kurdistana îranê, carek din 
piştevaniya xwe ji armanca xwenîşandanên roja 14'ê 
Şibata îsal û dirûşmên wan ku roxana rejîma dîktator 
a Wîlayeta Feqîhe radigehîne û gihştin bi armancên 
hevkarî û hevxebatiya hemû hêzên siyasî û 
pêkhateyên rêberiyek demokrat û xweragir heya 
gihîştin bi armancên wê meşê, bi pêwîstiyek dîrokî 
dizane. 

Partiya Demokrat a Kurdistana îranê 

Deftera Siyasî 

28'ê Rêbendana 1389'an a Rojî 

17'ê Şibata 2011'an a Mîladî 

Guhertinên Turkiyê û hilbijartina pêşber 



Rostem Cehangîrî 

Li ser van guhertinên ku vê 
dawiyê li Turkiyê de derketine 
holê, hin bîr û hizrên nû derketine 
qada siyasî ya wî welatî. Aliyên 
siyasî ên weke CHP û MHP û zaf 
aliyên din ên Turkiyê bûne çend 
deste yan jî çend bîr û hizrên dijî 
hev. 

Herweha di nav hêzên Kurdî de jî 
BDP daxwaza xwebirêveberiya 
demoktatîk bo Kurdakincî dike û 
hin aliyên din ên Kurdî jî hene ku 
daxwaza xweseriya Kurdistanê û 
hin jî daxwza mafê çarenivîsê bi 
awayê federalî di çarçoveya welatê 
Turkliyê de dikin. 

Lê ji hemûyan balkêştir, bîr û 
raya partiya desthilatdar a AKP, bi 
serokatiya Receb Teyîb Erdoxan e 
ku pêşniyaz û nêrînek nûtir daye 
eyanê û ragihand ku divêt sîstema 
siyasî û birêvebirî di Turkiyê de 
bihê guhertin weke jî sîstema 
serokatiyê bi awayê Wîlayetên 
Hevgirtî ên Amerîkayê. Ew jî 
Parvekirina desthilatê bi ser 
wilayet û parêzgehan de û 
hilbijartina wan bi dengê xelkê. 

Di berhevdana navbera herdu 
sîstemên kevn û nû de, bêguman 
bîrokrya nû dikare Turkiyê ber bi 
guhertinên mezin ên erênî ve bibe. 
Bîr û hizra han ji aliyê partiya herî 
bihêz a Kurd BDP'ê ve pêşwazî jê 
hat kirin û ragihandin ku ew 
pêşniyaz ji xweseriya demokratîk 
baştir e û dengê gel dê baştir bihê 
berçavgirtin û desthilata 
birêvebiriya gel êdî tenê li Enqerê 
de nebe, belkî her wilayetek bi 
hilbijartina parêzgar û waliyê xwe 
bi dengê xelkê herêmê dibe û 
birêveberên deverên xwe 
hilbijêrin û dikarin him çareseriya 
pirsgirêkên deverê bikin û him jî 


xwe li îdareya welat de beşdar 
bizanin. Bi vî awayî birêveberiyê, 
her nebe hin ji xwastên gelê Kurd 
dê bihên çareserkirin. Lê divêt 
nirxandin û dahûrandinek baş li ser 
aliyên erênî û nerênî yên wê ji hêla 
aliyê Kurdî ve bihê kirin û bixin ber 
raya gel. 

Di hemen dem de aliyê nigetîve 
wê, ewe ku dixwazin pirsa netewî 
bixin bin bandora wê şêwazê û 
Kurd weke netwe û Kurdistan jî 
weke yek parçe nehê hesibandin û 
bi awayê wîlayetî birêve biçe. Lê 
pirsa Kurd tenê xwebirêvebirî nine, 
belkî pirsek netewî û siyasî ye û 
divêt gorî daxwaza Kurdan were 
çareserkirin û weke netewe bihên 
dîtin û xwedî ji çand, ziman, dîrok, 
xak û herêmên xwe derkevin, wê 
demê ye ku Kurd hest bi serbestiyê 
dikin. 

Bi baskirin li ser wan pirsan hizra 
mirovê Kurd û Turk dê bigîje wê 
astê ku hevdu bipejirînin û ger 
pêwîst be her yek ji wan du aliyan 
bixwazin weke gelê başûrê Sûdanê 
di riya referandoman de xweseriya 
xwe bi çawdêroya rabigehînin 
navnetewî. 

Diyare baskirina wê meselê carê 
zû ye jiber ku 80 sal e ku tovê 
dijberiyê û înkarkirina Kurdan tê 
çandin û renge carê ew teoriye zû 
nehê piraktîzekirin. Çunke heya 
niha jî mixabin parek zaf ji 
hevwelatiyên Turk li dijî sîstemek 
han radiwestin. Lê bi raya min 
şêwaza birêvebiriya wîlayetan dê 
bikare wan hizran hêdî hêdî kal û 
kêmreng bike. 

Ji aliyekê din ve di navbera aliyên 
siyasî de jî cudahiyên zaf ên hizrî 
dijî hevdu hene. MHP weke nartivek 
Şovenîst û neteweperest 1 
Turkiyê tenê bi ya 
Turkan dizane û 
her gavek demokratîk 
bo çareseriya pirsa 
Kurd, bi dijî hizra 
"Ataturkîzm" 
dihesibîne, lê ew hizr 
di nav xelkê de, di 
kêmaniyê de ye û di 
nav parlemantoyê de jî 
dengê wan li ser 
biryaran bandorek 
wusa nabe. 

CHP, piştî Ismet înono 


hertim li kêmaniyê de 

bûye û bandora wan jî li 
çarçoveyek %20 de ye. Lê li dema 
derketina biçûktirîn ronahiyê bo 
çareseriya pirsa Kurd, zû bi xwe 
dikevin û bi partiyên nejadperest re li 
dijî hikûmetê hevgav dibin. Lewma ji 
aliyekê ve xwe bi Sosiyal-Demokrat 
dizane û ji aliyekê din ve jî xwe bi 
xwediyê rêbaza Ataturk, bi awayekê 
jî dixwaze di nêrînên xwe de pirsa 
Kurd gorî xwe çareser bike û bo 
midehekê zaf karîn bi vê taktîkê 
Kurdan bixapînin, dengê wan xwe re 
bibin. Lê bo carek jî gavek bo 
çareseriya pirsa Kurd neavîtin. 

Derheq Kurd û partiyên siyasî yên 
Kurd, vê gavê dudestey têde dixuyen. 
Desteyek ligel Erdoxan ketiye û hin 
gavên erênî jî li Erdoxan dîtine. Wê 
yekê jî wa kiriye ku Erdoxan bikare 
dengên zaf Kurdan bo aliyê xwe 
rabikêşe. Lê seba qewl û sozên 
Erdoxan gerek em bimînin û 
çavnihêriya derbasbûna dem û 
kiryarên erênî bikin. 

Desteya din jî hêzên Kurdî ne ku 
dîsan mixabin dudesteyî û dijberî di 
nava wan de hatiye pêş û hêza herî 
mezin û birêxistin jî PKK ye ku 
daxwaza çareseriya pirsa Kurd di 
çarçoveya xwebirêvebiriya 
demokratîk û azadiya Ebdulla 
Ocalan, Serokê hebskirî ê xwe dikin 
lê nekariye ji bilî alîgirên xwe tu 
aliyek din ji derdora xwe bona yekêtî 
û yedengiya hêzên Kurd kom bike da 
ku bi destek tijî biçin hilbijartinê û 
baraja %10 bişkênin û bi girûpek zor 
û bihêz ve tevlî Parlemantoya 
Turkiyê bibin. Lewma eva gefek 
mezin e li ser yekrêzî û tenahiya 
Kurdan. 


Nexa PKK ê şiyana wê yekê heye 
ku tex û qatên Kurdan li hev 
bicivîne û yekdeng li hember 
rikeberên xwe de bisekinin û 
daxwazên Kurdan bibin 
Parlemantoyê û di hikûmetê de jî 
giraniya xwe hebin. Her vê 
dudesteyî û pirsgirêkan, asteng 
xistiye ser riya hêzên Kurdî ku çen 
daxwazî û çend desteyî çêbe û 
nekarin bi yekdeng herne nav 
piroseya hilbijartina îsal "2011'an 
li meha Hezîranê. 


Wekî diyar Kurd nikarin wê 
yekîtiyê pêk bînin û barajê bişkênin, 
lewma di encam de dê dengên 
Kurdan bi aliyê partiya desthilatdar 
ve bikevin. Lê li vê navberê de erkê 
giran jî dikeve ser milê hêz û alî û 
kesatiyên siyasî ên Kurd bi taybetî 
PKK ku hêza herî mezin a Kurdan e, 
pêwîste hin qazanc û 
berjewendiyên xwe yên partîtî bikin 
goriyê berjewendiyên giştî û netewî. 

PKK bi vê yekê jî ne tenê lawaz 
nabe belkî dê bihêztir jî bibe ûdi 
nava xelkê Kurd de bi nifûztir û 
giraniyek zêdetir hebe û li hember 
dewleta Turk de jî dê bihêztir be, 
jiber ku rewşa niha ya Turkiyê û 
Bakûrê Kurdistanê hewcehî vê 
hindê ye: çunku pêşiyên Kurdan 
gotine ku pirsgirêkên mezin bi 
destên mirovên mezin çareser dibin. 

Lewma bila bi yek deng, bi yek 
reng û yekgirtî ger bo carekê jî be, 
keniyê bixin ser lêwên Kurdan û 
dujminan bi helwestek netewî û 
biwêrane ya xwe xemgîn û perîşan 
bikin. 



MESC 





Şandek Encumena Siyasî a Kurdên Sûriyê serdana Deftera Pêwendiyên PDK îranê li Hewlêrê kir 



Şandek bilind a Encomena Siyasî a Kurdên Sûriyê bi serokatiy Dr.Mehmûd Erebo, Serokê dewreyî 
yê Civata Siyasî, roja Sêşemî, 16'ê Şibatê, serdana binkeya nûneratiya PDK îranê li Hewlêrê kir û ji 
aliyê Tahir Mehmûdî, Berpirsê Pêwendiyên partiyê ve bi germî hat pêşwazîkirin. 

Di hevdîtina navbera her du aliyan de, dawîn guhartinên siyasî di welatên Erebî û pêlên 
demokratîzasiyonê di Rojhilata Navîn de hatine berbas û bîr û ra hatin guhertin. 

Di hevdîtina han de herweha her du aliyan tekez li ser xurtkirina pêwendiyan bo berbirûbûna bi 
her guhartinek siyasî û mifhsitandin bi qazanca netewa bindest a Kurd kirin. 

Her du alî li ser wê yekê hevra bûn ku her du rejîmên Sûriyê û îran di her guhertinekê de ku bi 
armanca demokratîzekirina deverê derkeve holê, şiyana reforman nabin û dê bikevin ber êrîşa 
xelkên azadîxwaz ên xwe, wek ewa ku di wan dawiyane li welatên Erebî de rû dan. 

Hêjayî gotinê ye, Encomena Siyasî a Kurdên Sûriye ji 9 partî û saziyan pêkhatiye. 

Ebdullah Hicab 

Serhildanên ku ev demeke 
welatên Erebî dihejîne, Rojhilata 
Navîn ber bi guhertinên bê veger 
ve dibe. Di gel ku rêjîmên dîktator 
bi çengurk û didanan 
berxwedidin, lê zehmete ev 
erdheja siyasî ku her tê û hêza wê 
xurttir dibe bi hêsanî aram be. 
Mumkîne ku pêvajo bi lez 
nemeşe, dibe ku bi astengiyên 
cidî re rû bi rû be, renge encam ji 
niha ve bi tewayî neyên pêşbînî 
kirin, lê wê erdhejê qelîştek 
xistiye dîwarê sîstemên dîktatore 
Rjhilata Navîn. 

Her çend navenda erdhejê 
welatên Ereb e û hê paşhejan 
karîgeriyek zêde li ser rêjîma 
Komara Îslamî nekiriye, 
nîşaneyên hindê hene ku rewşa 
Xameneyî û wilayeta wî jî êdî ber 
bi aloziyê ve diçe. Li ber wê yekê 
ye ku bi eşkere em dibînin li pişt 
girnijînên xapînoke Xameneyî û 
hevbîrên wî, gurîzankên bizdiyan 
ji serhildanên gelan xuya dikin. 
Lewma rêjîm hevdem bi lotikên 
şahiyê re, zîtikên kîne jî dawêje. 

Bi awayekê ku hemû organên 
serkutker, ji şerûdên Sipahê 
Pasdaran re bigre heya çeteyên 
Besîc, ji mekirbaz û durûyên 
îdeolojîk re bigre heya sîxurên 
dezgehên zaniyariyê, hemû bi hev 
re di nava amadebûnê de ne da 
ku pêşiya serhildana gelên îranê 
bigrin. Di gel wê hindê jî hawara 
azadîxwaziya gelên îranê roj bi 
roj pitir bilind dibe. 

Lê her bi wî awayî ku pêvajoya 
azadîxwaziyê bi serkut û 
çavsoriyê nayê asteng kirin û 
meşa tevçûna rêjîmên dîktator bi 
zext û zorê nayê rawestandin, her 
bi wî rengî jî gehîştina bi 
rizgariyê bê pilan û amadekarî 
nayê misoger kirin. Pêvajoya ku 
niha destpê kiriye, wê dereng an 
zû bigehe îranê. Lê ji bo ku di wê 
pêvajoyê de Kurd nebin qurbanî û 
bikaribin weke mîmarê qewareya 
îrana siberojê rola xwe ya pêşeng 
bilîzin, pêwîstiya amadekariyan 
niha pitir ji her demê di rojevê de 
ye. Çunkû bi bê amadekarî, wê 
erdheja guhertinan, li ciyê ku 
derfetan bixuliqîne, bibe guriyek 
bi tîn ku wê ter u hişk bi hev re 
bişevitîne. 

Pêgava yekê û ya here sereke ji 
bo wê amadekariyê, destnîşan 
kirina astengî û metirsiyên 
rengeyî li ser riya têkoşîna 


rizgariya neteweyî li Rojhilata 
Kurdistanê ye. Ji pirsgirêkên 
navxwe re bigre, heya metirsiya 
ku ji aliyê tundajoyên hemberî 
gelê Kurd li ser tevgera 
neteweiye Kurdistanê ye, 
pêwîste tevgera Kurd bi her 
awayî amade be. Eger mirov bi 
awayek hê vekirîtir bas bike, îro, 
bi rêjîma deselatdar re, 
zêhniyetek zêdexwaz û dûr ji 
eqlaniyetê, tundajoyî û zêdegavî, 
binajoyî û dijminkariya ku bi 
taybet beşek ji nasyonalîstên 
gelên cîran li dijî gelê Kurd 
dimeşînin, her yek xweserî xwe 
û hemû bi hev re gefan li 
Kurdistanê dikin. Di wê rewşê de 
Kurd bi xwe jî bi hev re netifaqin 
û ew jî belayek mezine. 

Hemû tevgera Kurd li ser wê 
yekê hevbîre ku astengiya herî 
mezin ya li ser riya azadiyê, 
rêjîma Komara Îslamî ye. Ew jî 
ne ciyê netifaqiyêye ku ew rêjîm 
wê tenê demekê li ser rê rabe ku 
hêza guherînê bi awayek hevgirtî 
di qadê de be. Di serî de jî 
tevgera Kurdistanê bi xwe dibe 
amade be. Hevdengiyek jî heye 
ku amadekariya herî giring ewe 
ku tevgera Kurd, li gor astengî u 
pêşhatan pilanek stratêjîk bo 
pêşerojê amade bike. Pirs ewe ka 
gelo ji ber çi ew xalên hevbeş 
nabin bingeha pilatformek 
hevbeş? 

Hem şoreşa 1979 u hem 
ezmûna Hizba Demokrat bi 
opozisiyona îranê re nîşan dide 
ku li navenda îranê çi diqewime, 
kê diçe û kê tê, deselat di destê 
kê de be û opozisyon çawan tev 
bigere, aliyek hevbeşe "aliyê din" 
e tevgera Kurd heye. Ew aliyê 
hevbeş ji yek zêhniyetê re avê 
vedixwe ku heya niha jî di 
çarçoveya têgeh û ramana 
serdest de dijî. Ramanek ku car 
bi çavê dijminatiyê, car bi çavê 
xapandinê, car bi çavê rehmê û 
car jî bi çavê pirebazdek ji bo 
gehîştin bi amancên xwe 
temaşey gelê Kurd dike. 

Lê amade nîne wê rastiyê 


bipejirîne ku nav û nasnameya 
gelê Kurd ji nav û nasnameya 
gelê serdest u têgeha sîstema 
serdest bi tewayî cuda ye. 

Heya ku ev zêhniyet serdest be, 
eger rêjîma niha here jî, an balek 
di nava rêjîmê de, çi di çarçoveya 
yasaya giştî de, çi bi derbas kirina 
çarçoveya ji bo hin guhertinên 
rûkeş desolate bigre destê xwe, 
wê ne deriyê demokrasiyê vebe û 
ne jî rê ji bo çareseriya pirsa 
Kurd xweş be. Emrazê ku ew 
zêhniyet li dijî gelê Kurd bi kar 
tîne, perçe perçebûna tevgera 
Kurd bi xwe ye. Ev tê wê manayê 
ku potansiyela xebat û hêza 
tevgera Kurd, di heman demê de 
ku şiyana pêşengiyê heye, di 
dema hesase guherînê de dikare 
her bi wî rengî bibe paniya Aşîl a 
xwe. 

Her yek ji ta û balên ser bi "alyê 
din” dikare bi beşek ji tevegra 
Kurd re bikeve danustanê û bi 
awayekê bilîze. Di encamê de li 
ciyê ku hêz û şiyana gelê Kurd di 
yek çarçoveyê de û ji bo yek 
armancê bê bi kar anîn, metirsiya 
hindê heye ku ev hêz li xwe 
vegere û li hember hev bê bi kar 
anîn. Perçeperçebûnên wan salên 
dawî û netifaqiyên navxweye hêz 
û partiyên siyasî destpêka wê 
metirsiya mezin e. 

Wisan xuya ye ku Rojhilata 
Navîn a nû, têgehek ku ji sala 
2003 u pêve ji aliyê serokê demê 
yê Amerîka George Bush ve 
hatibû ragehandin, êdî ne bi riya 
şer û bi destê hêzên leşkerî, lê ji 
encama serhildana gelên heremê 
wê ava bibe. Ji bo ku gelê Kurd ji 
destkevtên wê pêvajoyê bê par 
nemîne, pêwîste hêzên beşdar di 
tevgera Kurdistan de çi qas zûye 
stratêjiyek hevbeş ya neteweyî 
dabirêjin. Ji bo Rojhilata 
Kurdistanê, sîvanek neteweyî bi 
beşdariya hêzên çalak di tevgera 
neteweyî de pêwîstiyek 
henokeiye. Eger wisan nebe, wê 
bayê guhertinan bahozekê bi rê 
bixe ku toza wê pêşeroja me jî 
bixe bin xubarê. 



Banka Rifah a 
Komara Îslamî çû 
nav lîsteya tehrîman 
de 

Amerîka banka Rifah a Komara Îslamî xiste 
nav lîsteya tehrîmên xwe li dijî Komara 
îslamî de. 

Banka Rifah bi berhevkirina îmkanatên 
malî bo kirîna bi milyonan Dolar mûşek û 
Tank bi nûneratiya Wezareta Berevaniyê a 
Komara Îslamî hat tawanbarkirin. 

Bi gotina dewleta Amerîkayê, wan kirînan 
îmkan dane rêberên Komara Îslamî ku Citên 
şer û jêrderyayî ên îranê li haletê çalak de 
rabigrin. 

Cihgirê wezareta xezîneya Amerîkayê di 
warê kar û barên terorîzma malî de got: 
heya niha 20 bankên dewletî ên îranê ku di 
piştevaniya bernameya navikî, mûşekî yan 
terorîzmê de çalak bûn, di bin tehrîman de 
ne. 

Li gor yasaya tehrîman, tu şirketek dewletî 
û taybetî ên Amerîkayê îzna wê yekê ninin 
ligel banka Rifah û bank û navendên malî ên 
di bin tehrîman de têkiliyên ticarî ên malî 
bikin. 

Yekîtiya Ewropayê jî di meha Şibata sala 
derbasbûyî de, navê banka Rifah xistibû nav 
lîsteya navendên tehrîmkirî ên xwe. 


Xwenîşandan li 
welatên Erebî 

berdewam in 


Di pêvajoya xwenîşandanên dijî desthilatê di 
welatên Erebî ku li Tûnisê de serhilda û li 
Misrê ji peşqel avêt, niha pirûşkên wê li 
welatên din yên dîktatoî ketiye û vê gavê Lîbî, 
Yemen û Behrîn û Umanê berdewam in û bi 
dehan kes hatine kuştin û birîndarkirin. 

Li welatê Lîbî, roja Pênşemî bi roja tund û 
tûjiyê hat ragihandin. 

Bajarê Bîza li Lîbiyê ku heya niha tucar 
nerazîtî têde nebûne, roja Pênşemî nêzîk 13 
kes ji aliyê hêzên ewlehî ên Lîbiyê ve hatin 
kuştin. 

Hêjayî gotinê ye ku di wan xwenîşandana de, 
Hilîkupter jî ji aliyê hikûmetê ve hatine 
bikaranîn. Bi giştî neya niha li Lîbiyê de 84 kes 
hatine kuştin. 

Li Seniaya Yemenê jî goriyên xwenîşandanan 
zêde dibin. Li gor nûçegihaniya Firansayê, roja 
Pênşemî di pevçûnên navbera xwenîşanderan 
û hêzên ewlehiyê de, aliyê kêm 12 kes hatin 
kuştin. 

Rewşa niha ya Behrênê ne normal e 
û hat û çûn li navbera bajaran de qedexe ye. 

Hejmara birîndaran ewqas zaf in ku bankên 
xwînê di encama nemana xwînê de gaziya 
xwînê ji xelkê dike. Civaka cîhanî jî tund û 
tûjiya li wan welatan de mehkûm kir û ji wan 
welatan xwast ku guh bi xwastên xelkê bidin. 
Bi tayebt Amerîkayê pêşwazî ji wan 
guhertinên li deverê de ki û bi qazanca hemû 
dever û cîhanê da zanîn. 

Ji Tehrîra Misrê heya Azadiya Tehranê! 



t V / 

Şehab xalidî 


Piştî vê ku neyarên dewleta Husnî 
Mubarek karîn bi berxwedaniya xwe 
ya li ser şeqaman Husnî Mubarek 
naçar bikin ku dest ji posta 
serkomariyê berde, li îranê de jî 
Musewî û Kerubî bona rêvebirina 
meşekê li Tehranê de bi armanca 
piştevanîkirina ji xelkê serhildêr ê 
Mîsrê daxwaza mucewizê kirin, lê 
wezareta navxwe a dewleta 
Ehmedînejad ew daxwaz ret kir. 
Wezareta navxwe serbarê vê ku 
îcaze neda, ragihand ku yên bêne ser 
şeqaman jî, dê bi tundî bêne 
cezakirin. Ji ber ku ên bêne ser 
şeqaman, têkder in û dixwazin derbê 
ji nizamê bixin. 

Serbarê wan hemû astengiyan, lê 
dîsan jî di roja 25'ê Rêbendanê de, bi 
hezaran kesî rijyane ser şeqaman, û 
diruşman bi dijî rêberê deshilata 
îranê Xamineyî û deshilatdarên din 
ên riyakar dan, lê di encama vê meşa 
xelkî û dijkiryara tepeserkarane ya 
hêzên rejîmê de, 2 kes hatin kuştin, 
û gellek kes jî hatin girtin û ketin ber 
lêdan û îşkenceyê. 

Vê bûyerê di rojeva cîhanêde cihek 
taybet girt: 

Hêlarî Kilînton wezîra karê derve a 
Amerîkayê li dijkiryara bi tepeseriya 
meşa nerazîbûnê a xelkê îranê got: 
"Ya ku îro em lê îranê de gewahyarê 
wê ne, nîşaneya cesûriya xelkê îranê 
û nîşaneya riyakariya rejîma îranê 
ye, rejîma îranê ya ku ji xelkê Mîsrê 
re dixwaze, divêt ji xelkê xwe re jî 
bixwaz e. Em hêvî dikin ku neyarên 
dewleta îranê, û xelkê cesûr li ser 
şeqamên bajarên cur bi cur ên îranê, 
wan derfetan bi dest bixin ku 
hemwelatiyam Mîsrî bi dest xistin. 

Serokê Komîteya Têkiliyên Derve a 
Nûnerên Melîsa Amerîkayê ji Partiya 
Komarîxwaz bi™ veşandina 
daxûyaniyekê ji meşa xelkê îranê 


piştevanî kir. Di vê daxûyaniyê de 
tevî ragihandina vê ku pêvajoya 
tepeseriya xelkê îranê ji aliyê 
Komara îslamiya îranê ve, ji dema 
hilbijartina serkomariyê ve tundtir 
bûye, seba vê ku heya niha 
Amerîkayê bi awayê eşkere ji xelkê 
îranê ji bo azadî û demokrasiyê 
piştevanî nekiriye, wek şaşiyek 
mezin bi nav kir û got: "Em êdî 
nikarin vê şaşiyê ducarî bikin". 
Navbirî herweha daxwaz kiriye ku 
tewaya hewla xwe bi kar bînin bona 
sepandina dorpêçên abûrî bi ser 
wan berpirsyarên ku li binpêkirina 
mafê mirovan de dest hebûne. 

Wezîrê karê derve yê Brîtanyayê, 
Vîlyam Hîg jî di vê derheqê de got: 
"Ehmedî nijad ragihandibû ku xelkê 
Mîsrê divêt mafê bîr û ra eşkere 
kirinê derheq kar û barên welatê 
xwe de hebin. Lewra ez jî daxwazê ji 
berpirsyarên Îranî dikim bila mafek 
weha ji hemwelatiyên xwe re jî bi 
rewa bizanin, û li hemerî meşvanan 
de tund û tîjiyê bi kar neînin. 

Herweha hinek ji rojnameyên pirr 
tîraj jî bi vî awayî bûyera 25'ê 
Rêbendanê di nav rûpelên xwe de 
cih dan: 

Gardiyan: "Bi hezaran kesên 
rexnegir û xebatkar li paytexta îranê 
de bi hêzên rejîmê re ketin nava 
şerekî giran de. Di şer û pevçûnan de 
kesek hate kuştin û bi deyan kesî jî 
bi tundî birîndar bûn, û hijmarek 
zêde ji neraziyan jî hatin destbiser 
kirin, alîgirên tevgera kesk rijyane 
ser şeqaman. Polîs û cilk şexsiyan bi 
gaza rundikîner û batûman îrêş kirin 
ser wan kesên ku dijî dîktatoriyê 
diruşm didan". 

Fayninşal Taymz: "sedan hezar kes 
ji neraziyan ketin nav kolanên 
bajarên cur bi cur ên îranê û hêzên 
ewlekariyê jî li hember î wan de 
tund û tîjî bikar anîn, lewra şer û 
pevçûn saz bû, eva meşa herî 
berfireh ji sala borî ve heya niha bû, 
ku bi armanca piştevanîkirina ji 
xebata xelkê Afrîqayê dest pêkiribû". 

Nîyoyork Taymz: "Hêzên 

ewlekariyê mala Kerubî yek ji 
rêberên naskirî ên neraziyan, 
dorpêç kirine, herweha îzna vê 
hindê nedan ku kurê wî jî serdana 
bavê xwe bike. Meşeke berfireh jî li 
Teharnê de birêve çû û 


deshilatdariya îranê dest bi 
tepeseriya neraziyan kir û hijmarek 
zaf ji neyaran xiste girtîgehê de. 

Helwêst û dijkiryarên navxweyî: 

Li navxw a îranê de jî seyîd 
Ehmedê Xatemî endamê Heyeta 
Serokatiyê a Meclîsa Xibrigan jî got: 
"Di fiqha Şîî de bo yên ku bi dijî 
hikumeta îslamî dest bo çekê bibin, 
cezayê bidarvekirinê berçav hatiye 
girtin. Herweha Musewî û Kerubî 
berpirsyar in li kuştina wan du 
kesan de ku li meşa roja 25'ê de 
hatin kuştin, dibe hukmê herî giran 
bo wan bihê derkirin". 

Herweha li gorî zanyariyan 233 
kes ji nûnerên mclîsê jî bi wajokirina 
daxûyaniyekê ew meşa 25'ê 
Rêbendanê şermezar kirin, û 
daxwaza dadgehîkirina Musewî û 
Kerûbî kirin. 

Televîzyona îranê jî li dijkiryarek 
din de, bi dijî reformxwazan û 
neyarên dewletê hinek dîmen 
weşandin ku di wan dîmenan de 
hinek ji nûnerên meclîsê diruşmên 
wek "Musewî û Kerubî divêt werin 
darvekirin " û "Mirin bo Xatemî" 
didan. 

Nûçegihaniya Mêhr jî gotinên 
Muhsin Rezayî yek ji berbijarên 
posta serkomariya sala 1388'ê bilav 
kir ku gotibû: "Musewî û Kerubî fêm 
nakin ku di wan bûyeran de tenê 
emrazek in di destê Amerîka û 
xêrnexwazan de û wan bi qazanc û 
berjewendiya xwe bi kar tînin". 

Ehmed Riza Radan cihgirê 


fermandê hêzên întizamî jî ragihand: 
"Bangewaza meşê ji aliyê Amerîka, 
Birîtanya û Îsraîlê ve bi seranên 
Fitnê pêşniyar hatiye kirin". 

Heya çend rojan berî niha ku xelkê 
Tunis û Mîsrê serî hildabûn, 
deshiltdarên rejîm îranê bibûne 
kesên herî demokrat û azadîxwaz, û 
kêmtirîn tund û tîjiya ku ji aliyê 
hêzên Misrî ve heba, şev û rojan di 
ragihandinên xwe de diweşandin, û 
Husnî mubarek jî di gel Miheme 
Reza Şah didanîne ber hev. Lê em 
dibînin dema ku xelkê azadîxwaz ê 
îranê jî viyan bo azadî û 
demokrasiyê bêne ser şeqaman, êdî 
eva hemû bûne tevdanîkar û sîxorê 
bîhaniyan û kuştin û darvekirin û 
her cezayek ji wan re rewa hat dîtin. 

Gelo rastî rejîma îranê bi wan 
siyasetên xwe ên riyakarane wê 
bikare heya kengê ser deshilatê 
bimîne? 

Bê şik ew gorankariyên ku hinde 
bilez di herêma Rojhilata Navîn de 
rû didin, her cure pêşbîniyekê bo 
şareza û karnasan îza û dijvar dikin, 
lê ya ku eşkere ye, ev e ku rejîm 
gellek zehmet e ku bi wan siyasetên 
xwe ên riyakarane heya heyamek 
dûr û dirêj li ser deshilatê bimîne, 
xelkê Tunis û Mîsrê bi berxwedaniya 
xwe selimandin ku hekî berxwedanî 
û yekîtî di navbera hêz û aliyên 
azadîxwaz de hebe, tu hêz û 
deshilatek pirr çek jî nikare xwe 
ragire, û daviya temenê dîktatoran 
nêzîk e. 



Du heyetên Partiya Demokrat a Kurdistana Bakûr û Partiya Demokrat a 
Kurd li Sûriyê, seredana nûneratiya PDKÎ li hewlêrê kirin 



Roja Çarşemî, 17'ê Şibatê, du heyetên hevpar ji Partiya Demokrat a Kurdistana Bakûr bi 
serokatiya Seyîd Xoce û Partiya Demokrat a Kurd li Sûriyê "Elpartî", bi serokatiya Nûrî Birîmo, 
serdana Deftera Nûneratî a PDK îranê li Hewlêrê kirin û ji aliyê heyetek PDK îranê ve bi 
serokatiya Tahir Mehmûdî, Endamê Komîteya Navendî ve bi germî hatin pêşwazîkirin. 

Her sê partiyan di wê hevdîtine de dan û stansin li ser çend mijarên pêwendîdar bi pirsa Kurd 
li Kurdistanê û her yek ji wan welatên ku kurd bi ser de hatine parvekirin, kirin û ew 
guhertinên ku beşek ji welatên Rojhilata Navîn girtiye û pêşveçûna demokrasiyê di deverê de û 
ji navçûna dîktatoran bi xaleke cihê hêviyê nirxandin. 

Nûnerê PDK îranê li Hewlêrê li gel nîşandana keyfxweşiya xwe ji wê hevdîtinê, cehd li ser 
pêwendiyên berdewam li navbera hêz û aliyên Kurdistanî kir û siyaset û nêrîna PDKÎ li ser 
rewşa îranê û her yek ji parçeyên Kurdistanê bo heyetên mêvan şirove kir. 

9 partî û saziyên 
opozîsyonê daxwaza beşdarî 
di xwenîşandanên seranserî 
de Kirin 

Pîlanên Hikûmetê bo 
jinavbirina deskevtên 
serhildana 14'ê şibatê pûç 
bikin! 

Rabûn û serhildana xelkê di roja 14'ê Şibatê 
(25'ê Rêbendanê), li ser şeqamên Tehranê û 
bajarên din ên girîge îranê, stûnên hikûmetê 
lerizandin. Neraziyan bi wê xwenîşandanê 
xalek erênî a din di dîroka azadîxwaziya îranê 
de tomar kirin û nîşan dan ku her demekê 
îrade bikin, şiyan û karîna guherîna seqaya 
siyasî a welat hene. 

Rêberên hikûmetê bi afrandina seqaya tirs û 
wehşetê di yeksala derbasbûyî de, bi girtina 
çalakên siyasî, derkirina hukmên giran yê 
girtîgehê û tepeseriyên hovane û birêvebirina 
îdamên ser şeqaman jêvebûn ku bizava 
nerazîbûnê xistine arşîva dîrokê de û şeqam ji 
nerazîtiyên xelkê betal kirine. Meimûrên 
ewlehî û rêberên hikûmetê wa ji tepeseriya 
neraziyan û nemana bizava wan erxayîn û 
xatircem bibûn ku guman dikirin gaziya 
daxwaza hevgirtinê di nav xelkê de tesîr û 
dengdaneweyek wusa nabe û dikarin bi aramî 
û xeyalek asûde, xwenîşandanên roja 25'ê 
kuntirol û birêveberiya wê bigrin dest. 

Nerazîtiyên xelkê li Tehran û hejmarek 
bajarên mezin û biçûk ên îranê bi rêberên 
Komara Îslamî re nîşan da ku serkevtina 
tepeserkaran bi ser azadiyê de ji xeyalekê pêtir 
nine û ya ku waqiiyet heye, beşdarî û hebûna 
xelkê di roja 25'ê Rêbendanê li şeqaman û 
qîrandina wan dirûşman e ku bi dijî dîktator 
bilind dibûn. 

Hikûmet ji hatina xelkê bo ser şeqaman û ji 
xesara ku bi wan ket, gelek nerihet û hêrs e. 
Kûrahiya hêrs û wehşeta wan di dijkiryarên ku 
di ragihandinên dewletî û xwenîşandanên 
nimayişî ên wan de ku bi dijî Mûsewî û Kerûbî 
lidarxistibûn, bi ronî tê xuyakirin. Ger dîktator 
hinekê rastbîn bibana, ew xwenîşandan bes bû 
heya têbigîjin ku bi tepeserî û qîrandina 
dirûşman bo jinavbirina vî û wî kesayetiyê 
bizavê, nikarin dengê azadîxwazane yê xelkê 
bitemirîne. 

Em alî û sazî bi hêzên azadîxwaz, civat, 
navend û çalakên siyasî ku di pêvajoya yekêtî û 
hevpêwendiya ligel xwenîşandanên 25'ê 
Rêbendanê, betalkirina pîlanên hikûmetê li dijî 
çalak û kesatiyên naskirî ên bizavê û 
rakişandina piştewaniya raya giştî a cîhanê bo 
berevanî ji cihgîrkirina demokrasiyê di îranê 
de hewil didin, hevrê û hevxebat in. 

Em ji xwenîşandanên ku di vê pêvajoyê de 
tên rêxistin, piştevaniyê dikin û gaziya hemû 
Îranî û azadîxwzan bo beşdarîkirin di vê 
xwenîşandan û meşên nerazîtiyê ku di bajarên 
girîng ên Ewropa, Amerîka û Austoraliya yê di 
rojên înê 29 û Şemî 30' ên Rêbendanê û roja 
Yekşemî, 19' Şibatê hevdem li îran û derveyî 
welat de tên lidarxistin, dikin. 

Yekîtiya Komarîxwazên îranê 
Partiya Demokrat a Kurdistana îranê 
Partiya Demokratîk a Xelkê îranê 
Partiya Komele a Kurdistana îranê 
Cehbeya Millî a îranê - Ewropa 
Saziya Yekîtiya Fîdayî ên Xelkê îranê 
Saziya Fîdayî ên Xelkê îranê "pirranî" 
Komîteya Hevanengî a Şêwra Demî a 
Sosyalîstên Çepên îranê 
Şêwra Hevahengî a Bizava 
Komaraîxwazên Demokrat û Laîk ên îranê 

Pêncşemî, 17'ê Şibata 2011'an 
28'ê Rêbendana 1389'a Rojî 

32 saliya rojbûna 

hovekê 


— • p 



Senar Hatemî 
Swîs 


Xelkê zulmlêkirî û gelên 
mafxwarî yên îranê, 32 salan berî 
niha li dijî zulm û zor, cinayet û 
hovêtiya sîstema paşatiyê rabûn û 
şoreşek birê xistin ku li dîroka 
hevçerx ya îranê de bêmînak e. 
Xelkê azadîxwaz, bivir ji reh û 
rîşalên desthilata paşatiyê xistin û 
dawî bi jîna wê anîn. Lê mixabin 
nezanîn ku hov û dêwek gelek 
xeter û metirsîdartir ji şahê îranê 
dê wan bixapîne û xweşiyên 
serketina şoreşê ji wan tal û li 
difna wan de derbîne. Derhal 
Komek melayên xwînmij û 
çekçekûleyên şevperest dest dan 
hev û bi navê Komara Îslamî, 
deskevtên şoreşa gelên îranê bi 
talan birin û li midehek gelek kurt 
de dîsan ewrên reş û tarî û 
dûrketî ji asîmanê îranê, 
vegerandin ser asîmanê welat û 
zulm û cinayet, hovêtî û bêdadî 
weke diyarî bi ser xelkê de 
barandin ku heya niha jî 
berdewam e. 

Karnameya reş a Komara 
Îslamî li wan 32 salên derbasbûyî 
de gelek cinayet û trajîdî li xwe de 
tomar kirine ku xincî şer, 
kavilkarî, fesad, hejarî, giranî, 
bêkarî, girtin, serkut, îdam, 
pêpeskirina maf û azadiyan, 
talankirina samanên giştî û 
ewlehîkirina welat û...hwd tiştek 
din ji xelkê re nebûye. Komara 
Îslamî li hovêtiyê de, bêrehmê 
wekî xwe nebûye û nabe jî, li 
serkut û tepeseriyan de jî bi 
heman şêwe, li ajotvaniya 
şemendefira xwe ya girtin, îdam û 
kuştinê de jî li hemûyan lezgîntir 
e, li îşkence û destdirêjiya bo ser 
xelkê de jî hov sifet e, li 
dujminatiya bi xelkê xwe re 
bêhempa ye, li teror û 
terorperweriya xwe de jî yek e, li 
direv û buxtan û tometan de li pêş 
e, li rewxistin û tirsandina xelkê 
de jî dîsan li pêşiya dîktatoran de 
ye û htd. 

îsal jî 32 saliya jidayîkbûna 
nemibarek a tarîtiya xwe li halekê 


de bi cejin digre ku tewaw 
rûçikek cuda ji salên berê hebû. 
Ji hêlekê ve bûyer û guhertinên 
rojhilata navîn û nerazîbûnên 
serhildayî li dijî dîktatoran ta û 
lerz xistiye nav dilê bikîn yê 
wan, ji hêla din ve jî kirîzên 
navxweyî û ketine canê hev yê 
karbidetan, şeqara navbera wan 
firehtir kiriye. Lê bi her hal dîsan 
jî bi mezaxtina hezîne û têçûyek 
zor û teblîxatek zaf, hewil da ku 
alîgirên xwe bikişîne ser 
şeqaman û ji beşdariya wan bi 
armanca rewatî û meşrûiyetdan 
bi xwe û siyasetên xwe mifahê 
bistîne û bi vê çendê jî 
sûîstifadeya xwe ya siyasî jê 
bike. Her çiqas ku li vê derheqê 
de li roja 22’ê Rêbendanê de 
gelek kes bi taybetî qutabî û 
xwendekarên dibistan û 
qutanxaneyan bi zorî birin ser 
şeqaman, lê dîsan jî rêjeya 
beşdaran negihîşt astekê ku kela 
dilê wan hênik bike û heta 
beşdariya xelkê bi qasekê kêm 
bû ku hin ji ajans û 
nûçegihaniyên rejîmê neçar man 
ji dîmen û wêneyên salên borî 
mifahê bistînin, bi vê çendê jî 
rojbûna wan bûye taltirîn 
salveger. 

Lê nûçeya îstifa û destjikar 
vekişandina Husnî Mubarek, 
serokkomarê Misrê bal kişande 
ser hemû ragihandinan û bû bi 
mijara sereke ya ragihandinan û 
tirs û lerz xiste nav dilê zalimên 
desthilatdar û hêvî û şadî jî xiste 
nav dilê azadîxwazan û ew neçar 
kirin li cihê bend û 
berbenîgotinan bi ser 
destkevtên bi qewlê xwe - 
şoreşa Îsalmî- bi xwe bikewin û 
li navxwe de rê û cihên ewlehî 
yên tund û qahîmtir bigrin ber 


xwe û pêşî ji xwenîşandana xelkê li 
ser daxwaza rêberên tevgera Kesk 
li 25'ê Rêbendanê de bigrin. Eve bû 
ku me dît xelkek yekcar zaf û zêde ji 
hedê çavnihêriya reformxwazên 
hikûmetî li bajarên cuda cuda de 
hatine ser şeqaman û bi durûşmên 
xwe yên radîkal koşka zordariya 
îranê lerzandin. 

Hewce ye were gotin ku li vê 
naberê de rêberên Komara Îslamî 
dersa exlaq û demokrasiyê ji xelkê 
Misr û Tûnisê re didin, lê bi xwe jî 
dûr in ji hemû pîvan û pirensîbeke 
exlaqî, siyasî û demokratîk; ku tund 
û tûjî û hovêtiya wan li roja 
25'rêbendanê de ku bûye sedema 
şehîdketina du ciwanan û îşkence û 
girtin û destbiser kirina bi hezaran 
kesên azadîxwaz, nîşan û berjenga 
vê rastiyê ye. 

Bi giştî rejîma îranê piştî 32 
salan bi ser temenê reş yê xwe de 
êdî bi rastiyek înkarnekirî ber bi rû 
ye, ew jî ev e ku dizane êdî dema vê 
bi ser çûye û dibe bi zûyî bar bike û 
li qada siyasî, civakî û aborî a îranê 
de derkeve, nexa dê bi derdê 
Mubarek, Bin Elî û dîktatorên din 
tûş bibe. Lê ewa jî siroşta 
dîktatoran e ku dengê xelkê 
nabihîzin û bi zor û serkutê 
dixwazin dethilata xwe paydar 
bihêlin, lê êdî dibe bizane ku xebat 
û berxwedan û îradeya xelkê îranê 
eva digihîje encamê. Çunku ger 
caran gelê kurd bi tenê li refa pêşîn 
a xebatê de bû, niha hemû gelên 
îranê gihîştine vê rastiyê ku êdî 
reform li çarçoveya vê sîstemê de 
îmkan tune û take riya gihîştina 
xelkê bi mafên xwe yên demokratîk, 
hiloşîna vê rejîmê û avakirina 
sîstemek demokratîk û federalî li 
îranê de ye. 



















Siyasl 


Nêrînek bi ser jiyana siyasî a 
nîzamên demokratîk vê yekê dide 
holê ku em nikarin pêwendiya 
navbera dengder û kiesên 
hilbijartî bi hilbijartinên giştî û 
gerî ve girê biden. Eger em 
mêzeyî rola partî û saziyên siyasî, 
yekitî û civatên xelkî, bizavên 
civakî û di peyvekê de jiyana pir 
ji ewraz û nişîva civaka sivîl di 
civatgehên demokratîk de biken, 
aloziya wan pêwendiyane 
eşkeratir dibe. 

Hevwelatiyê civaka demokratîk, 
ji riya binyatên navbirî ve dikare 
beşdariyê di jiyana siyasî de bike 
û li ser biryarên wan bandor 
dane. Bi wateyeke din rêxistina 
siyasî, hêzekê dide destê 
hevwelatî heya bi vê yekê û di 
cehda hevpara digel hevhizrên 
xwe de bikare bi ser neşiyanî ên 
kite kesiye xwe di orta civakî de 
zal be. Lewra em dikarin Partî û 
saziyên siyasî wek alava 
birêvebirina îradeya siyasî a 
hevwelatî ên civakê bihesibînin. 
Ew binyatane nûnerê guropên 
cur bi cur ên civakî ne ku li riya 
bandorkirin li ser raya giştî û 
birêvebirina zext û givaşê li ser 
Hikûmet û Parlimanan, daxwaz û 
xwasteyên hevwelatiyan tînin 
ziman. Lewra dibe azadiya 
çalakiyên Partî û saziyên siyasî 
weke yek ji pêşmerc û pîvanên 
nîzamên demokratîk were 
hesibandin. Pêkanîna hevdengî û 
aştiyê di navbera hez û daxwazên 
cur bi cur ên xelik, bi bê 
beşdariya girûpên siyasî di jiyana 
civakî de nemimkine. Nîzamek 
ku cih û warê beşdariya xelkê di 
avakirina dewleta demokratîk de 
ji riya hilbijartinên azad pêk tîne, 
nikare bi awayekî hevdem wan ji 
destpêragehiştina bi alavên bi 
bandor bona beşdarî di kar û 
barên siyasî bêpar bike. karekî 
han bi tewawî berevajî hev xwe 
nîşan dide. Lewra helbijartinên 
azad û azadiya çalakiyên 
partiyan, hewce û tewawkerên 
hev in. 

Komele, civat û destpêşxerî ên 
hevwelatî bûne, nûnerên xelkê di 
şopandina armancên taybetî ne û 
dikarin wan baskê bişiyanê 
hevwelatî di tekezkirin li ser 
daxwaz û xwasteyên xwe û 
şiyandan bi hevwelatî lihember 
qasa hêza dewletê berhev 
bikêşin. Em nikarin tu 
demokrasiyeke moderin peyda 
bikin ku têde azadî a Partiyên 
siyasî wek berjenga birêvebirina 
îradeya siyasî a guropên cur bi 
cur ên civakî nehatibe 
gerentîkirin. 

Armanca partiya siyasî, 
destpêregehiştina bi desthilatê, 
bo pêşvebirina bernameya xwe 
di çarçoveya armancekî taybet a 
siyasî de ye. Bi vî awayî em 
dikarin şîyana Partiyên siyasî ên 
pêwedar bi girûpên cur bi cur ên 
xelkê bihesibînin. Ew Partiyane ji 

aliyekê dîtin û nêrînên siyasî û ji 
aliyek din ve daxwaz û 
hewcehiyên xelkê xwe kom dikin 
daku paşan ji riya berêkanî ên 
siyasî û di dawiyê de bidestanîna 
desthilatê , wan di binyatên 
dewletî de cî be cî bikin. Bi bê 
çalakiyên azad ên partiyan, 
baskirin ji beşdariya xelkê di kar û 
barên siyasî de bêwate ye. Civaka 
Piloral û zêdeyî tenê dikare li 
hebûna partiyên siyasî, şîyana 
kiryarên siyasî peyda bike. Tenê ji 
riya Partiyên siyasî ye ku 
helbijêrvan wate xelik dikarin 
îradeya siyasî a xwe bi awayekî 
rastîn di kursiya desthilatê de cî bi 
cî bikin. Lewra, Partiyên siyasî 
xişteya wan hêzan in ku xelik ji 
aliyê wan ve pêgehên hêzê dagîr 
dikin heya ji vê riyê ve biryarên 
siyasî û bername yên xwe cî bi cî 
bikin. 

Her wekamaje pê hat kirin di 
pirsên diyarîker ên kar û barên 
siyasî, kiryar hertim di rasteya 
paşerojê de dimeşin, paşerojek ku 
hesibandina serrasta tev yasyên 
wê nemimkine. Herwusa dibe bihê 
zêdekirin ku di siyasetê de bikêmî 
dikarin tenê bersivekî rohn û sade 
bi pirsyarên aloz û dijwar bidin. 
Ew rastiyane hewcehiya azadî a 
Partiyan û berêkaniya siyasî 
navbera wan zeq dikin. Bas û 
nîqaşên Partiyan li ser bingeha 
eslên pênasekirî ên berêkaniya 
hêminane, ne tenê ji bo nîzama 
demokratîk karekî bi pasaw û 
berheq nine, belkî herwusa hewce 
û ne cihê lêderbasbûnê ye. 

Demokrasî tenê di cihekê de 
dimeşe û payedar dimîne ku 
civaka pirranî û piloral bikare ji 
riya vêc û hêzên rêxistî, ji biyava 
siyasî ve bi bandor û çalak bimîne 
û desthilata xelkê bi hevkariya 
hêza siyasî û helbijartina 
karbidestên xwe cî bi cî bike, 
Partiyên ku bi awayeke azad 
hatine avakirin û digel pîvanên 
nîzamên demokratîk hevxwanî 


hene. 

Opozisiyon an altirnatîva siyasî 

Di kûratiya hizrên pêwendîdar bi 
darêtina dewleta demokratîk, du 
bawerî û ceribînên bingehîn, 
hewcehiya hebûna opozisiyonê 
wekberjenga cihgirê hikûmetê da 
selimandin: Yekim ewa ye ku 
demokrasî, karabûna rastîn a xwe 
ji bas û nîqaşên siyasî û civakî 
werdigire û ya duyem jî ewa ye ku 
dagîrkirina desthilatê, bandorekî 
gendelkarane heye û dibe ji riya 
berçavgirtina rêkarên rêk û pêk di 
zêrevaniya desthilatê ku yek ji wan 
çalakiya opozîsiyonê wek berjenga 
baska lihember hêza hikûmetiye - 
digel wê tirsê berxwedanî kir. 

Rayedarên siyasî ên sedsala 17'an 
yên Ewropa li ser vê baweriyê bûn 
ku Hikûmet û opozisiyon di nîqaşa 
navbera hebûn û tunebûna 
desthilatê li biyavê exlaqî ve jî cuda 
ne. Tûşbûn bi gendelî zaftir gefê ji 
wan kesan dixwe ku desthilat di 
destê wan de heye û opozisiyon 
hêzeke ku divê digel wê tirsê 
berxwedaniyê bike. Li riya 
cihgirkirina opozisiyonê divê azadî 
were gerentîkirin û ev kare 
demekê misoger dibe ku sirûşta 
gendelperwerî a mirov û bitaybet 
desthilatdaran, bi hevkariya kêşeke 
siyasî bihê zêrevanîkirin, heya bi vî 
awayî azadî nebe sedema 
pêkhatina kedxurî û aloziyan. Li ser 
vê hitbarê di nîzamekî demokratîk, 
di kêleka hikûmeta helbijartiya 
xelike, opozîsiyon duyemîn milê 
çalakê siyasî tê hisibandin û 
berahiya vê digre ku digel hêza 
desthilatdar, esliyeta xwe digel 
esliyeta dewletê yek bihesibîne û 
siyasetrêjiyên xwe bi awayeke reha 
bihitbar rabigihîne. Di rastî de jî di 
sîstemek Parlimanî de, hêla 
mewdaya siyasî a navbera hikûmet 
û parlimanê yan bi wateyeke din 
dezgeha birêveberî û dezgeha 
yasadananê nahê kêşandin, belkî 
ew hêle zaftir di navbera partiyên 
li hevhatî ji aliyekê û partiyên 


siyasî ji aliyeke din ve berdewam 
e. Bi vî awayî di kêleka awayên 
kilasîk e ji hev cudakirina 
desthilatê - îro em şahidê ji hev 
cudakirina dezgehên zindî yên din 
jî di sîstemek demokratîk de ne. 

Helbet nabe imkana zêrevaniya 
desthilatê ji riya opozisiyonê 
pirbiha bihê hesibandin. 
Opozîsiyon bi sedema nebûna 
pirranî, bikêmî dikare gotina xwe 
di parlimanê de cî bi cî bike. Lê 
ewa ku rolê opozîsiyonê di 
sîstemekî demokratîk de zeq dike, 
her ew kareye ku ev hêze dikare ji 
riya rexnekirina kêmasiyan di bîr 
û raya giştî de encam bide. Ji 
aliyeke din ve, opozîsiyon ger 
bixwaze kiryareke rastîn hebe, 
dibe ji mafên parlimanî û meydanî 
a berfireh mifah werbigire. 
Opozîsiyon herwusa di cehdên 
teblîxî de jî dibe ji şansê wek hev 
mifah werbigire û ji îmkanat û 
alavên dewletî û jêderên giştî di 
piropagendeya bîr û rayên xwe di 
nava bîr û raya giştî de mifah 
werbigire. Berçav negirtina wan 
eslane, opozîsiyona parlimanî wek 
opozisiyona nizamê dide holê. 
Opozîsiyona nizamê, bi dijî 
binyatên yasaya bingehîn dixebite 
û vê yekê wateyek xincî 
hiloşandina destpêkerî ên nizama 
demokratîk nine. Demokrasî 
nikare bi karekî han re bihevhatî û 
teba be . Sîstemek ku lihember 
çalakiyên opozîsiyonê de 
berbendan pêktîne, jiyana siyasî a 
civatgehê tûşî qeyran û cih û 
warên opozîsiyona tûndajo pêk 
tîne, wate hêzek ku armanca wê 
êdî ne vêdebirina partî û hêza 
hikûmetî, belkî ji holê rakirina 
nizamê ye. Lê demokrasî hilgirê 
rewşek han e ku guhertina 
hikûmetê di çarçoveya 
pêwendiyên heyî de pêk tîne. 

Demokrasiyê pêdivî bi 
opozisiyona Yasayî di hundir û 
derveyî parlimanê de heye, hêzek 
ku hebûna wê, pîvanek ji bo azadî 
û hêsankirina nizameke siyasî ye. 
Tenê di çarçoveya pir kêşeya 
bihevresazîn û berêkaniya 
navbera hikûmet û opozîsiyonê ye 
ku siyaseta demokratîk geşe dike. 
Opozîsiyonê ne tenê pêdivî bi 
bivêrî û hêza xiyalî, belkî herwusa 
hewcehî bi rewşekî civakî heye ku 
nîqaş û berêkaniya siyasî mandel 
neke. Rewş û fezaya ku hikûmetê 
bi sedema desthilateke direwîn û 
kazib, neke xwediyê pêgeha 
xasmanî û her cure rexneyekê 
wek dujminayetî û xirabkarî ji 
qelem nede. Demokrasî hertim 
pêdivî bi hewayê taze û nû heye. 
Ew hewayê taze tiştek xincî 
valahiştina fezaya civakî û 
pêşkêşkirina durdîtinek kivş û 
rohn ji bo guhartinan nine. 
Garantiya çalakiya azad û yasayî a 
opozîsiyonê di nizamekî siyasî, 
wateya pêşwazî ji fezayekî han 
vekirî û dûrdîtina rohn e. 
















Civaki 

Parastina çavkaniyên sirûştî, girantiya 

jiyanek geş 




Sefye Xalidî 


îro çavkaniyên siruştî û jîngeh, 
pirsên girîng di cîhanî de ne. 

Gelek ku xwedî çavkaniyên siruştî 
ên zêde di hêla abûrî de be, civaka 
wî gelî jî pêşdikeve. Hewildan ji bo 
parastina çavkaniyên av, xak, giya, 
dar û ber û çiya û çavkaniyên 
binerdên welatê me, erkê li ser milê 
her takek civakê ye. 

Ger em bixwazin vê mijarê li ser 
bajarê Urmiyê bi kurtahî li ber 
çavan re derbas bikin, dibe bibêjin 
Urmiye bajareke ku di warê siruştî 
de xwedî dewlemendiyek mezin e. 
Lê mixabin em nikarin wê rastiyê jî 
nebêjin ku ew dewlemendiye ji 
aliyê dewleta desthilatdar bi ser 
welatê me ve pirr biçûk tê ditin, ku 
di gel wê kêmdîtinê jî hewldana ji 
bo jinavbirina wê jî nerawestaye. 
Mînakek bercav a wêrankirina 
sirûşta wê deverê, avbenda Noşanê 
(Şiher Çayî) ye ku di kêleka gundê 
Noşanê hatiye avakirin û di sala 


1384’a Rojî de karê wê bidawî hat û 
çêkirina wê avbendê 5 salan 
dewam kir. 

Di dema avakirina wê avbendê de 
çend kes hatin kuştin, herweha 
hejmarek mezin ji gundên wê 
deverê mîna Dolepêsan, 

Hilorî, Xirê, Mîrewa, Zêrîxan û... 
Milk û erdê çandinê ên gundên din 
mina Noşane, Qesig, Selîmbeg, 
Helefele, Tûyê û Sîlwana dagîr 
kiriye. Debara jiyana wan 
gundiyan, li wan erd û milkên 
çandinê dihat bidestxistin. Lê 
hikûmeta Komara Îslmî bi pereyek 
hindik erd ji xelkê stand û ew necar 
man ku ber bi bajar herin. Piştî 
heyamek pirr kêm tenê kedkarî û 
zehmetî di bajar de bû qismetê 
xelkê wê devera pir bêkar. Erdê 
bab û kalan bi carekê di avê de çû. 

Urmiye bajarekxwedî 5 Milyard 
(mm) ava ser erd û herweha 2/5 
Milyard (mm) ava jêr erdê ye, lê 
belê ji sedî 80 xelkê Urmiyê bo ava 
vexarinê, bîran bikar tînin. 

Herweha avbenda Naziyê (nazlu) 
ku 273 Miliyon (mm) ava rûbarê 
naziyê ku di kêleka 145 gundan de 
derbas dibe, di hundurê xwe de cih 
dike. îro ger ku gola Urmiyê kêm 
dibe û ber bi nemanê ve diçe, bi 
sedema avakirina wan avbendan e 
ku rê li ber hatina awê ji bo gola 
Urmiyê digre. Li herêma bajarê 
Urmiyê, 16 avbendên mezin û 
biçûk hatine avakirin. Çêkirina wan 
avbendan ne tenê alîkar nebûye ji 


bo parstina avê, belkî bûye sedema 
bi xesarçûna ava deverê. 

Di cihê ku ji bo parastina avê 
pilanrêjî bihê kirin, mixabin 
pîlandarêtin tên encamdayîn û li 
hejmara avbendan tê zedekirin, 
herweha erdên çandinê, bax û 
bostanên wan herêman tên 
jinavbirin, çavkaniyên siruştî û 
aborî dikuje. 

b Di hêlek din di lihevhatinek di 
navbera îran û Turkiyê de, sala 
1386’ a Rojî, derbas bûna boriyên 
Gazê di nav axa bajarê Urmiyê de 
bo Turkiyê dîsan erdê çandinî yê 
gelek gundan mina Mîrawa, Qişlaq, 
Bendê, Pîrhedî, Şemlekan, 
Mendedol û .... bûn goriyê wê 
siyaseta dewletî û êdî xelk nikare li 
ser wan zeviyan kar bikin. 

Belê mirov dikare bêje, ewane 
dan û standinên navbera dewletan 
de hewceye hebe. Lê mirov dikare 
vê yekê jî bibêje ku pirraniya 
gundên herêma Urmiyê ne tenê bê 
gaz in, belkî hikûmetê av û elektirîk 
jî bi awayek pêwîst ji wan re 
berhev nekiriye. 

Li 3000 gundên herêma Urmiyê 
tenê 112 gundan gaz hene ku ew jî 
li sedî 70 gaz ji wan tê birrîn. 

Herwiha eger em bixwazin bi 
kurtî li ser çiyayen wê herêmê 
bibêjin, pirr zozan û seyrangehên 


xweş û delal mîna Sûle Dûkel li nizîk 
Dizê ya Mirgewer ku weke yek ji 
bilindtirîn Feraşinên îranê jî tê 
naskirin, tu derfet û îmkanek ji aliyê 
hikûmetê ve bi xwe ve nedîtiye ku xelk 
bikare bi hêsanî seredana wê 
seyrangehê bike. 

Gola Marmûşo û Feraşîna Sûlk li 
devera Tirgewer jî di heman rewşê de 
ne. 

Çiyayê Dalanper li li devera 
Mirgewer ku bilindahiya wî 3487 
metro ye, xwedî xwezayek behempa 
ye, lê ew jî weke her cihek girîng ên 
din, tu car ji bo parastina wî hewl 
nehatiye dayîn. 

Tenê kariye li her hêlekê ve ji xwe re 
parêzgehekî dabinê û her çend mideh 
carek top û tankên xwe li ser kevir û 
dar û berên çiyayên me de biceribîne. 

Xwezaya Urmiyê di gel gola wê ber 
bi nemanê ve diçe û roj bi roj xirabtir 
dibe, mixabin serwet û samana veşartî 
ya Kurdistanê bi mirinê ve rûbirû ye. 

Hêvîdar im ku rojek bihê di serî de 
desthilat û piştre gel bigîjin vê rastiye 
ku çiqas perwerdeya zarokan di 
malbatê de û di civakê de girîng e, ji bo 
ku jiyanek bextewer bikin, xweza û 
çavkaniyên siruştî jî ewqas girîng in ji 
bo ku mirov welatek geş, rengîn û 
dewlemend hebe û ji bo ku pêşeroja 
nifşên nû bihê misogerkirin û ev yek 
bibe kulturek di nava civakê de. Bi 
hîviya wê rojê. 




Serokê heyeta tekwandoya, Mazenderanê 
got: bi nedana îzna seferên werzişî bo dervey 
welat, bi milyonan tûmen ji hezîneyên me 
heder çû. Me bilît kirîbûn û hotêl bi kirê 
girtibûn, lê hat ragihandin ku şêvra dervey 
sînor a saziya werzişî "terbiyet bedenî" bo 
sefera bo Holendê nerazî ye. Nerazîtiya han di 
pêvajoya nevegeryana werzişvanan bo welat e 
ku li welatên rojavayî de dimînin û daxwaza 
penaberiyê dikin. 


Piştî binav hilbijartinên gera 10 a Serokkomariyê, 
di hemû seferên werzişî bo derveyî welat de 
bûyera han çêbûye. Tu seferek nebûye ku 
werzişvanek yan çend ji wan ji tîma xwe cuda 
nebin û daxwaza peraberiyê nekiribin. 

Rewşa niha ya revîn û nevegeryana werzişvanên 
Îranî, tenê ligel dewrana şerê 8 salî yê îran û îraqê 
de tê berhevdan. 

Saziya "terbiyetbedenî" a Komara Îslamî, 
çareseriya wê rewşê di pêşgiriya ji seferên werzişî 
bo Ewropa û Amerîka de dibîne. 


Bona pêşgirtin ji daxwaza penaberiya werzişkaran, seferên werzişî hatin rawestandin 




























Civakl 


Agirî E 



Madeyên hişber çekek din 

a nifşkujiyê 

Ew şer û fitne di encama hebûna 
netewe, meseb û hizrên cuda di 
welat de bûn û çavên wan pêbaran 
nedihatin(beredayî nedida) û pexîlî 
û hovîtiya xwe berdewam kir heya 
ku partî û saziyên dijberî xwe li 
sînorên îranê de derxistin, herweha 
çalak û mafxwazên dozek rewa li 
welat de yan girtin û bi hukmên 
giran hepsî û bidarvekirin, yan jî 
welat bi wan dan terkkirin. 

Ew şîweya dijayetîkirinê yanî 
roxandina sitûnên bingeha civakek 
pirrnetewe, meseb û hizran. 

Jinavbirina wan pêkhateyên civakê 
bi wateya nifşkujiyê tê. 

Pêvajoya han heya du dehsalan ji 
aliyê Komara Îslamî ve berdewam bû 
û hin ji wan armancên mirar ên 
rejîmê bi encam gihîştin. Wate 
partiyên siyasî ên dijberî rejîmê li 
welat dûr ketin, çalakiyên berevanî li 
hember parastina saxlemiya civakê 
di riya girtin û jinavbirina çalakên wî 
warî de hatin sekinandin. 

Lê civaka îranê bi giştî û civaka 
Kurdî bi taybetî, ji armancên xwe ên 
pêşvebirin û parastina saxlemiya 
civaka xwe li hember pîlanên 
nemirovane ên Komara Îslamî xafil 
nebûn, bi awayek din bi bê 
bikaranîna tund û tûjiyan çalakiyên 
xwe berdewam kirin. 

Komara Îslamî çalakbûn û 
saxlemiya civatgehên cur bi cur ên 
îranê bi gefek li ser desthilata 
nerewa ya xwe dizanî û bi wê yekê jî 
hesiya bû ku ragihandinan cîhan 
kiriye gundek biçûk û komkujî bi top 
û teyare û çekên giran li çavê civaka 
cîhanî wunda namîne û riswayiyek 
pêtir dê jêre bimîne. Herweha ji bo 
navbirina neraziyên welat ku 
pirraniya xelkê ye nikare bi 
milyonan mirovan bikuje, cora çeka 
xwe guherand û stratîjiyek din a 
dujminkarane girte pêşiya xwe bi 

Ceifer Mubeşirniya 

Nifşkujiya kêmanî ên netewî, 
mesebî û hizrên cuda, bîrokeya 
qirêj ya rejîmên dîktator ên 
cîhanê ye. 

Yek ji wan rejîmên dîktator, 
Komara Îslamî a îranê ye ku li 
asta herî bilinda wê rejîmê de jî, 
Welî Feqîh ku poanek zêdetir ji 
her dîktatorek din bi xwe daye - 
nûnerê xweda li ser erdê- bi 
tometên cur bi cur ên weke 
cudaxwazî, muharibe " şer li gel 
xweda" û..., neteweyên kêmanî bi 
taybetî netewa Kurd û kêmaniyên 
mesebî û cudabîrên Îranî xistine 
bin givaşan de û bi wan hizrên 
xwe di wan 32 salên derbasbûyî 
de bi hemû awayekê hewla 
jinavbirina kêmaniyên netewî û 
mesebî herweha cudabîran daye 
û qonax bi qonax bi çekên serdem 
ji êrîş bi armanca tunekirina nifşa 
wan, xwe ji tu hovîtiyekê 
neparastiye. 

Di destpêka bidestvegirtina 
desthilatê di îranê de û zalbûn bi 
ser nemû netewe û kêmaniyên 
mesebî fikrî, bi giştî hizrîna ne di 
çarçoveya îdeolojîka Komara 
Îslamî de, dîrok şahidê sepandina 
çendîn şerên neadilane, girtin bi 
tometên cur bi cur, îdam û 
komkujiyan bi taybetî di 
Kurdistanê de ji aliyê Komara 
Îslamî ve ye. 


armanca tunekirina nifşek saxlem û 
çalak a civaka îranê û baştirîn metod ji 
bo wê armanca xwe, belavkirina 
madeyên hişber dinav ciwanan de 
destnîşan kir. 

Di rastî de, ger mirov bêje di dîroka 
32 salî a cinayetên Komara Îslamî de 
madeyên hişber, çeka herî 
malwêranker û bikuj bûye ku pêtirîn 
xesar gihandiye civaka îranê, ji 
rastiyek tehl bidûr nine. 

Nemana heş û hizrînek dirust bi 
sedema bikaranîna madeyên hişber ji 
aliyê ciwanan ve, destpêka rêrewa 
pisporî û hostayiya bingeha civakek 
zindî dixe ser hêlên şaş û riya jiyanê ji 
wan mirovan winda dike. 

Çend mînakek ji xesarên siyaseta 
nifşkujiya Komara Îslamî ji riya 
madeyên hişber ve 

Jidestçûna hêza cesteyî û fikrî ya kar 
û nemana xweseriyê di pêvajoya 
jiyanê de û pejirandina pêşniyazên 
nerewa ên her aliyekê ji bo 
bidestxistina nanê rojane û mesrefa 
madeyên hişber. 

Xemsarî û girîngînedan bi pirsên 
mezin ên weke netewî, namûsî û 
pêşveçûna tak û civakê, xafilbûn ji 
bûyerên girîng ên cîhanî, deverî û .... 

Nemana soz û evîn di malbatan de û 
heya hiloşîna wan. 

Zêdebûna liradebider a amara 
jiheweqetyana jin û mêran. 

Bêserperest manewa zarokan û ji 
destçûna fersendên perwerde û 
geşekirinê.Ji hemûyan dilgirantir, 
gorîbûna qata jin di bin bargiraniya 
erkên malbatê de di encama nebûna 
serperestek şiyaw di malbatek tûşbûyî 
bi madeyên hişber. 

Gelo pîlanek ku civakekê ber bi vî 
halî bikşîne û armancên birêveberên 
wan pîlanan jî roh bin û mîratgirê 
komkujiyên derbasbûyî bin, ji 
nifşkujiyê bider dikare çi navek din li 
ser bihê danîn. 


Helatina 250 
hezar pisporên 

A, 

T /V ■ ■ 

Irani ji 

cehenema 
Komara Îslamî 



Rejîma Komara Îslamî a îranê 
îtiraf kir ku 250 hezar pisporên 
Îranî bo welatên Amerîka û 
Kanadayê reviyan e. Cihgirê 
Wezîrê Zanistî yê Komara Îslamî, 
bi amaje bi derketina 250 hezar 
pisporên Îranî bo Amerîkaya 
Bakûr, ragihand: sermiyana 
însanî ji çûna pisporên Îranî bo 
derve, nêzîk 250 Milyard Dolar e. 
Herweha Husên Nadirî got: 

Pêtir ji 250 hezar mihendis, 
pijîşk û pisporên Îranî li 
Amerîkaya Bakûr dijîn û 
perwerdekirina her pisporek di 
îranê de 1 Milyon Dolar bo welat 
hezîne heye û çûna 250 hezar 
pisporan beramber bi 250 Milyar 
Dolaran e. 

"HIV" hêj li bajarê 
mesebî yê Qum'ê 

goriyan distîne 




Birêveberê giştî yê saziya 
saxlemiyê li parêzgeha Qumê, Hacî 
Ceiferî, got: Heya 8'ê Şibata îsal, 
navê 522 kesên tûşbûyî bi nesaxiya 
îdzê hatine tomarkirin ku 45 ji wan 
jin û 477 jî mêr in. 

Li nava nesaxên HIV de ku canê 
xwe jidest dane, 3 jin û 93 mêr in. 

Bi giştî 18.4 ji sedî a nesaxên îdzê li 
parêzgeha Qumê de mirine. 

Navhatî heweha bi amaje bi wê 
ku nesaxiya îdzê heyamekê weşartî 
derbas dike got: ji 98 nesaxên 
gîrode bi HIV ê 89 kes mêr û ên din 
jîjin in. 

Hacî Ceiferî daye zanîn ku berê 
divêt rewşê qebûl bikin û sedemên 
wê destnîşan û paşan li pey 
rêkarên parastin û dermana vê 
nesaxiyê bikewin. Wî herweha 
veşartina vê nesaxiyê bal hin jinan 
bi kirîzek mezin da zanîn. 




























Çand U Huner 


Agirî B 

Daxuyaniya 
Şivan Perwer 



Daxuyanî: 

Ji raya giştî re, Ji kî û ji kuderê tê bila 
bê, ji zîhnîyeta bandorvan, hov û 
çavsor re tu car min serê xwe xwar 
nekiriye û nakim. Ez duh çava bûm, 
îro û sibê jî her weke xwe me. Yanî 
bilindkirina ruhê Kurdistanî, 
hevîdariya daxwaziya hunerî dijîm, 

Hunerê azad û serbixwe hergav 
nîşana xebat û xizmeta min e. 
Sebra min geleke, behna min firehe. 
Hêviya min bilinde, baveriya min 
xurte, armanca min rojên şad û 
peşerojek ronake. Lê gelo evên ku 
dest bi vê kampanyayê kirine kî ne û 
vana ji min çi divên? Çi dixwazin? 
Dost ya dijminê gelê me ne? Ji ber ku 
tiştên di vê kampanyayê de hatine 
gotin û iddia kirin, hemû derewin. 

Hemû hevdîtin û têkiliyên min 
eşkerene û li pişt diwar û perdan 
veşartî nemaye. 

Me dît ku vana li hemberê hêz û 
şexsiyetên welatperwer çiqas suç 
kirin jî rojekê lebihurtin ne xwestin. 
Ji ber ku çendî me behnfirehî kir û 
me nexwest dijmin bi me bikene jî, 
lê dîsa jî guhertinek di wan de çê 
nebû. Ji sebra me cesaret girtin û roj 
bi roj ji ber bêdengiya me hêz girtin 
û erîşê xwe berfireh kirin. Yanî 
dixwazin li welatê me yek kesê me 
mejû azad nemîne. 

Ez ji kesên dilrehm, dilovan û bi 
wîcdan dipirsim: Ma gelo kesên 
hindik hestên welatperwerî û 
mirovatî pêre hebe, wisa dike? Di 
jîyana 36 salên derbederya min de, 
ya rast, dijmin jî ev tişt bi me 
nekiriye. 

Ji xwe qasî hatiye têgihiştin, 
zîhniyet û mentalîta wan eve: Li ser 
bandorê deyne, çavsoriyê bike, 
bitirsîne, bêbextiyê lê bike, îrade û 
heş teslim bigire, bike kole û bi kar 
bîne. 


Min ji rastiya xwe tu car dev 
bernedaye. Min rastiya xwe herdem 
di stranên xwe de aniye ziman. Haji 
xwe bû me, hezkirin û evîna gel û 
welatê min di xwîna min de cîh 
girtîye. Lê li gor uslûba tevger, têkilî 
û rewşa mirovatiyê mirov silava 
xwedê digre û dide. Merheba dibêjê 
û rêzdar dibe. Mêvandarî 
kevneşopîya resena me Kurda ye. 
Em jî li gor xwe dibînin ku çi raste çi 
xirabe. Heke mirov bi xwe û 
armanca xwe baver be, carna pêwist 
be dikare li gel dijminê xwe jî danişe, 
behsa rastiya xwe û gelê xwe bike û 
biparêze. 

Ma xelk nizane ku Şivan Perwer li 
hemberê zilm û zordarî tu car stoyê 
xwe xwar nekiriye. Ma hûn jî nizanin 
ku ti kes nikare bayê hunera azadiyê 
ji ser welatê min rawestîne û lorîkê 
min ji dil û mejîyê gelê min derîne? 
Ma hûn nizanin ku rejîmên faşist û 
koledar ji ber rastiya hunerê min 
çikas Kurd girtin, işkence kirin, 
kuştin, yan bi dar xistin? Lê dîsa jî 
nikaribûn bayê hunerê min 
rawestînin. 

Banga we dikim: Baş bizanibin ku 
ez Şivan Perwer im. Yanî hevalê 
bargiranim, ruhê Kurdistan, bê 
rawestan kurê gelê xwe me û wêrek 
û bi bawerî me. Kesên paqiş û bi 
bawer ji qirêjiya bêbexta natirse. 

Ez we dispêrim ûcdan, rehm, 
dilovanî û raya giştî ya gelê Kurd û 
Kurdistan. 

Dîsa baş bizanibin ku gelê me û 
dîrok dê çi car bi vî awayî li wan 
nebihure. 

Slav û Rêz 

Şivan Perwer 

13.02.2010 

Hlirino Rojê, 
ITlohmûd Dok/î 


Arşevê Oskan 

Nema dikarim veşêrim 
durûtiya hemdem 
di pêvajoya temenê xwe de 
Kêlîk bi kêlîk 
neziki mirine dibim 
nêzîkî jiyanek nû dibim 
her tiştî ji demê re bihêlim 
Bi nav nîşan nakim 
Diyarî pêşerojê bikim û 
bihûnim 

mîna pêteke agirê vejînê 
di dilê min de gur dibe 
Çavên bendewar 
mîna bizotê dibêje: 

Ez ê herim Amedê mîna 
quling 

Çi kes nikare baskên min 
bişkîne 

De bila Evdalê Zeynikê 
li ser qulingê baskşikestî 
bes stranan bixwîne, bihûne 
Kî dikare rastiyên şevan 
bihûne ? 

Kî dikare kuştiyên rêçan 
bijmêrin ? 

Kî dikare min û Beko li hev 
bîne? 

Belê.. 


Destarê derdan 
ev sî sal dilê min dihêre 
bê rawestan zîz dibe û dijîkîne 
bêyîku rojekê ji min fedîbike 
Di tariya şevan de jî 
li tariyê, li dûriyê 
kûçikên har min dişopînin 
Çi dixwazin? 

Çend helwest pêk anîn ? 

Mala wan ava be 

Ez hogirî dozê kirin ji zarokatî 

Tovê hezkirina axê 

di dilê min de çandin 

Gur kirin agirê dilê min 

Binezanî 

ez û evîn li hev banandin 
ez û xwe ji hev qetandin 
De werin em çekan bikar bînin 
Ji we re strana Bavê Fexriya 
di guhê dîrokê de bistrêm 
heyanî rojên serfiraziyê 
da bi dilekî şikestî koç nekim 

(Ev helbest di derbarê koçkirina 
Mahmûd Baksî de hatiye 
nivîsandin) 

ji pirtûka (XEWNISTAN) 

Elî Ekber Salihî, Wezîrê derve yê Komara 
Îslamî di pêwendiyek telefonî de ligel Wezîra 
derve ya îspaniyayê seba destbiserkirina 
serkunsolê îspaniyayê di nerazîbûnên roja 14' 
Şibatê, 25'ê Rêbendanê, daxwaza lêborînê kir 


û dan bi wê yekê danî ku ew karê 
wan şaş bûye. 

Herweha Tirînîdad Cîmz, Wezîra 
Karê Derve ya îspaniyayê ew yek 
piştrast kir û got: Komara Îslamî 
daxwaza lêborînê kiriye û gotiye 
ku bûyerek weha şaş, dubare 
nabe. 

Hêjayî gotinê ye ku berpirsê 
kunsolxaneya îspaniyayê roja 25’ê 
Rêbendanê ji aliyê hêzên ewlehî 
ên rejîmê ve bo midehê 4 seetan 
hatibû destbiserkirin û dewleta 
îspanyayê jî ew kiryar bi micit 
wergirt û gef ji rejîma îranê xwar, 
ger ku di demê 48 demjimêran de 
daxwaza lêborînê neke, ew dê 
nûneratiya xwe ji îranê vekişînin. 


Li ser sunetkirina keçan 

fîlmek hat çêkirin 



Ew fîlm ji senaryo û derhênana Nebez Ehmed e û li 
navçeyên Germiyanê wêneya wê hatine girtin û ji 
berhemên rêxistina Wadî ya Almanyayê ye û 
armanc jê hişyarkirina xelkê ye ji bo jinavbirina 
sunetkirina keçan. 

Fîlm ; li hola Geleriya Serdem li bajarê Hewlêrê bi 


amadebûna hejmarek ji çalakvanên 
rêxistinên civaka sivîl û nûnerên 
rêxistinên jinan hat pêşandan. 

Piştî pêşandana fîlmê, gotûbêjeke 
dirêj û kûr derbarê naveroka fîlmê ji 
hêla temaşevanan ve hat kirin. 
Derhêner Nebez Ehmed dibêje: 
"Fîlm, ronahî dixe ser sunetkirina 
keçan li Kurdistanê, niha jî 
kampanyayek berfireh li cîhanê tê 
meşandin ji bo qedexekirina wî 
karî." 

Birêveberê Rêxistina Wadî ya 
Almanyayê li Herêma Kurdistanê, 
Felah Murad Xan daxuyand ku ew 
fîlm, berî çend salan bi teknîk û 
kelûpelên asayî hatiye 
berhemhênan wek xebatekê ji bo 
qedexekirina wî karê neşaristanî. 


Her hefte 5 qalib sabûn dixwe 



Tempestt Henderson 19 salî ye. Li Amerîka, Florida dijî. 
Her hefte 5 qalib sabûn û dermanê kincan dixwe. 
Doktor dibêjin, eger ew dev ji vê yekê bernede, ew riya 


mirinê li pêşiya xwe vedike. 
Tempestt Henderson bi xwe 
xwendekara hemşîretiyê ye, 
dibêje ew nikare dest jê berde, 
Dibêje, wê carekê tiliya xwe 
xistiye nava dermanê kincan 
dîtiye ku tama wê xweş e, hem 
şêrîn bûye hem jî şor, xwariye 
û kêfa wê jêre hatiye. 

Piştre carekê dema ku li 
serşokê de xwe şoştiye, kêfa 
wê ji kefa sabûnê re hatiye, 
zimanê xwe lêdaye, jêre xweş 
hatiye. 

Ew niha, êdî weke xwarinê 
sabûnê dixwe. 

avestakurd 


BDP:"Em ne mecbûr in ku hurmeta 

siyaseta Şivan Perwer bigrin" 



Sîyasetmedarê BDP ê, Demirtaş, bersiva 
rojnamevanan li ser daxûyaniya Şivan Perwer da 


ûgot: 


"Tu reaksîona me li 
hember Şivan Perwe 
re nîne. Ji ber ku ew 
hozanekî kurd e 
hurmeta me pê heye. 
Lê em ne mecbû rin 
ku hurmetê bi 
sîyaseta wî bigrin. 
Her kesên ku 
dixwaze, dikare 
piştgiriya polîtikaya 
vebûnê bike". 

Netewe 



Baştirîn xelata wêneya 

salê wergirt 



Ev wêneyek e ji hovîtiya li Efxanistanê! 

Ew wêneyê keçeke efxanî ye, ji ber meseleyên 
namûsê, bêvil û pozê wê ji aliyê malbata wê û 


Talîbanan ve hatibû 
birrîn. Wê demê 
temenê wê 12 sal bû. 

Wêne ji aliyê wênegir 
ji başûrê Afrîqa, Jodi 
Bieber ve hatibû girtin. 

Ji bo vê wêneya 
xwe Jodi Bieber, xelata 
baştirîn wêneya cîhanê 
"Wold Press Photo" 
wergirt. 

Dema ku ev wêne 
cara yekemîn di berga 
kovara "Time"ê de 
roja l'ê Tebaxa 
2010’an hatibû 
weşandin, li seranserê 
cîhanê de deng vedabû. 


Di nav Kurdên diyasparayê 

de dawiya trajîdiyan nahê 

Rojekê ji rojan her kurdekî li derve 
xwe wek balyozê gel û welatê xwe 
dihesiband û têhnî û birçî jî 
bimaya, kiryareke xirab nedikir. 
îro jî Ewropa tijî kurd bûye û bi 
zêdebûna wan re, trajêdî li aliyekê, 
rûreşî li aliyê din, sal bi sal zêde 
dibin. 

Li gor raporta mîdyayê, kurdekî 
başûrî jina xwe ya înglizî li bajarê 
Leicester yê li înglistanê kiriye 
musilman, lê her tiştên nebûnî 
hanîne serê wê û carekê benzîn bi 
ser porê wê de rijandiye, gef jê 
xwariye ku wê bişewitîne. Li 

dawiya dawiyê, jina xwe û her du zaroyên xwe, dûre xwe jî kuşt. 

Di binê raporta rojnameya înglizî de nameyên tijî peyvên nerênî li hember 
biyaniyan hene. Di yekê ji wan de hatiye: Kengê jinên wek vê dê fêr bibin 
ku ji derveyê civat û çanda xwe nezewicin. avestakurd 








































































